Mufti Perlis saran DAP mohon maaf kepada masyarakat Islam, Melayu

0

BANGI, Sabtu – DAP disarankan untuk memohon maaf kepada masyarakat Islam dan bangsa Melayu seperti yang mereka lakukan kepada Gabungan Parti Sarawak (GPS) agar dapat meredakan perasaan masyarakat majoriti negara ini.

Mufti Perlis, Datuk Dr Mohd Asri Zainul Abidin berkata, memandangkan DAP bersama kerajaan baharu yang akan dibentuk selepas ini, pihaknya mencadangkan agar mereka dapat memohon maaf kepada masyarakat Muslim dan Melayu seperti yang dilakukan kepada GPS di Sarawak.

“Ini diharapkan dapat meredakan perasan masyarakat majoriti negara ini dan memulakan azam yang lebih baik dengan menjaga sensitiviti umat Islam dan masyarakat Melayu,” katanya menerusi satu di Facebook.

Katanya, beliau  juga berpendapat bahawa parti politik yang mempunyai dominasi Muslim perlu menyertai kerajaan baharu ini.

Artikel berkaitan

Kerajaan perlu siasat dakwaan ‘sedekah’ pengundi

Nik Razi, adik Allahyarham Nik Aziz meninggal dunia

Kelantan boleh jadi negeri kaya jika PAS terus diberi mandat

Wartawan Pakistan hilang telah dihantar pulang

Tanah runtuh : 19 kediaman sementara untuk kakitangan SPRM

“Dalam masa yang sama juga, saya berasakan untuk keharmonian negara, eloklah parti lain dan semua pihak memberikan ruang dahulu kepada Datuk Seri Anwar Ibrahim sebagai Perdana Menteri ke-10 ini melaksanakan agenda pemerintah beliau.

“Selagi tiada zahir kemungkaran atau mafsadah ke atas rakyat, tiada alasan untuk sesiapa membantah atau mengganggu pemerintahan,” katanya.

Mohd Asri berkata, dirinya secara peribadi turut mengucapkan tahniah kepada Anwar di atas pelantikan Ahli Parlimen Tambun itu sebagai Perdana Menteri.

“Diharapkan Anwar yang dahulu dikenali lahir dari lubuk gerakan Islam itu kembali menjelma dengan semangat yang Islamik dan negarawan yang baik dan kerisauan dominasi pihak tertentu terhadap beliau harap dapat dipudarkan dengan pembuktian beliau dalam tindakan.

“Selain itu, saya doakan semoga Allah membimbing pentadbiran beliau kepada kebaikan dan dilindungi dari keburukan dan kemurkaan-Nya,” katanya.


Pas kekal jadi pembangkang konstruktif, tidak sertai Kerajaan Perpaduan

0

BANGI, Sabtu – Pas akhirnya mengesahkan tidak akan menyertai Kerajaan Perpaduan yang diterajui Datuk Seri Anwar Ibrahim, sekali gus berperanan sebagai pembangkang yang konstruktif bersama Perikatan Nasional (PN).

Kenyataan Setiausaha Agung Pas, Datuk Seri Takiyuddin Hassan itu muncul selepas 24 jam parti tersebut memaklumkan akan membincangkan tawaran menyertai Kerajaan Perpaduan bersama rakan komponen PN.

Ia senada dengan kenyataan Pengerusi PN, Tan Sri Muhyiddin Yassin yang menegaskan, gabungan parti politik itu akan memainkan peranan semak dan imbang dalam Parlimen dengan membawa suara rakyat selaras prinsip demokrasi berparlimen.

“Setelah membuat pertimbangan dari pelbagai sudut serta meneliti pendapat umum, Pas berpendirian tidak akan menyertai Kerajaan Persekutuan yang diterajui oleh Pakatan Harapan (PH) dan DAP.

Artikel berkaitan

Pembahagian kerusi PH, BN selepas DUN bubar

Felcra laksana Transformasi 3.0, kukuhkan keterjaminan makanan negara

PH, BN setuju kekal kerusi penyandang PRU14 hadapi PRN

Tragedi Batang Kali: Pemilik lima kenderaan di tapak perkhemahan dikenal pasti

Kurang hadiri masjid, belia wajar imarahkan rumah Allah

“Ia demi menghormati kepercayaan dan mandat majoriti rakyat khususnya pengundi yang memilih Pas dan PN pada Pilihan Raya Umum ke-15 (PRU15),” katanya melalui kenyataan media hari ini.

Sementara itu Takiyuddin berkata, Pas akan terus berperanan sebagai pembangkang yang konstruktif dengan menasihati semua pihak bagi memastikan tadbir urus negara berjalan lancar dan dapat ditegakkan berpaksikan kepada prinsip prihatin, bersih dan stabil.

Semalam, Takiyuddin melalui kenyataan kepada media memaklumkan selain berbincang dengan rakan komponen dalam PN, Pas juga akan meninjau pandangan dan kesediaan rakyat khususnya pengundi yang memberikan undi memberangsangkan kepada Pas dan PN pada PRU15.

Ia susulan sidang media sulung Anwar selepas mengangkat sumpah memegang jawatan Perdana Menteri mengajak PN mendukung Kerajaan Perpaduan yang ditubuhkannya.


Pemimpin Hamas, UAE ucap tahniah kepada Anwar

0

BANGI, Sabtu – Ketua Biro Politik Hamas di Palestin, Ismail Haniyeh mengucapkan tahniah kepada Datuk Seri Anwar Ibrahim atas pelantikan beliau sebagai Perdana Menteri ke-10.

Dalam surat ucapan tahniah yang diutuskannya, Ismail berharap sokongan Anwar terhadap perjuangan Palestin akan berterusan, sekali gus mendoakan kejayaan beliau dalam memimpin Malaysia dan perjuangan untuk umat Islam serta rakyat.

“Sambil kami mengucapkan tahniah kepada Tuan Yang Terutama, kami mengingati dengan penuh bangga akan pendirian anda untuk menyokong perjuangan rakyat Palestin dan Masjid Al-Aqsa yang diberkati.

“Kami berharap dapat meneruskan usaha ini dengan pendirian lebih berani dan tabah sehingga rakyat kami memperoleh hak penuh, negara kami dibebaskan daripada penjajahan kejam serta negara Palestin yang merdeka diwujudkan dengan Al-Quds sebagai ibu kota kekal,” katanya dalam surat bertarikh 24 November lalu.

Artikel berkaitan

Thai Hot Guy dibatalkan, JAWI diarah siasat

Kes keganasan kanak-kanak perlu diteliti, bendung jenayah penderaan

Wakil rakyat ditegur merokok di bangunan Parlimen

Poster Desak Zahid Letak Jawatan Di Gantung Di Melaka

Kenaikan Harga Sayur Sehingga 100 Peratus, Namun Dijangka Bersifat Sementara

Sementara itu, pemimpin Emiriah Arab Bersatu (UAE) turut menzahirkan ucapan tahniah kepada Anwar.

Menurut Kedutaan UAE di Kuala Lumpur, Presiden UAE, Sheikh Mohamed Zayed Al-Nahyan menghantar perutusan tahniah kepada Anwar pada Jumaat lalu.

Naib Presiden, Perdana Menteri UAE dan Pemerintah Dubai, Sheikh Mohammed Rashid Al-Maktoun juga menzahirkan ucapan tahniah kepada Anwar.

Para pemimpin mendoakan Perdana Menteri yang baru dilantik itu dikurniakan kesihatan dan kebahagian serta kemajuan kepada kerajaan serta rakyat Malaysia. – Bernama


Selamat tinggal UMNO – Tun Abdul Hamid

0

BANGI, Sabtu – UMNO melakukan satu penipuan yang besar kepada orang Melayu selepas bersetuju untuk bersekongkol dengan DAP dalam membentuk kerajaan baharu.

Bekas Ketua Hakim Negara, Tun Abdul Hamid Mohamad berkata, keputusan UMNO untuk bersama kerajaan Pakatan Harapan (PH) yang di dalamnya terdapat DAP tidak boleh diterima sama sekali kerana ia satu penipuan yang jelas kepada pengundi khususnya orang Melayu pada Pilihan Raya Umum ke-15 (PRU15), 19 November lalu.

Tun Abdul Hamid juga mempersoalkan sokongan majoriti Ahli Parlimen (MP) yang didakwa dimiliki Anwar untuk menjadikannya seorang Perdana Menteri (PM) kerana tidak jelas dinyatakan parti mana satu yang menyokong beliau.

“Bagi saya, bahawa UMNO-BN (Barisan Nasional) berkecuali pun saya kecewa kerana ia sepatutnya bergabung dengan PN untuk menghalang PH berkuasa.

Artikel berkaitan

Permohonan permit jual mercun dijangka meningkat

Lelaki mengaku tidak salah buat komunikasi jelik terhadap Sultan Johor

Agong perkenan lima akta yang diluluskan Parlimen

PM jamin industri kewartawanan negara bebas tanpa campur tangan

Annuar Musa sedia sertai mana-mana parti

“Bergabung dengan PH tidak boleh diterima langsung. Ia adalah satu penipuan kepada pengundi-pengundi Melayu,” katanya.

“Tidak pula disebut parti-parti yang bersetuju bergabung dengan PH dan berapa orangkah ahli-ahli Dewan Rakyat (DR) yang menyokong Datuk Seri Anwar Ibrahim.

“Dengan pelantikan ini tercapailah cita-cita Anwar setelah sekian lama menunggu. Apa yang akan dilakunya selepas ini sama-samalah kita menunggu untuk melihatnya,” katanya lagi.

Tun Abdul Hamid menambah, DAP paling licik dalam memainkan peranan mereka apabila berdiam diri sepanjang rundingan antara UMNO dengan Anwar berjalan untuk memastikan rancangan tersebut berjaya.

“Yang paling licik adalah DAP. Dengan menutup mulut dan tidak menampakkan muka mereka sepanjang kempen PRU15 dan rundingan bergabung selepas PRU15, mereka tidak membangkitkan kecurigaan orang Melayu terhadapnya seperti sebelumnya,” katanya lagi.

Perkara paling tidak boleh diterima sama sekali ialah bagaimana seorang Presiden UMNO, Datuk Seri Ahmad Zahid Hamidi boleh bertindak menipu Yang di-Pertuan Agong semata-mata mahu memastikan cita-cita Anwar menjadi kenyataan.

“Saya tidak faham bagaimana sepuluh orang ahli-ahli Dewan Rakyat UMNO yang pada mulanya membuat SD (akuan berkanun) menyokong Tan Sri Muhyiddin Yassin itu boleh menarik balik SD mereka.

“Takut sangatkah kepada Ahmad Zahid dan dipecat? Saya juga tidak faham bagaimana ahli-ahli MKT (Majlis Kerja Tertinggi UMNO) yang berkali-kali mengundi untuk berkecuali boleh menerima keputuan (siapa?) bahawa UMNO-BN bersetuju menyokong Anwar sebagai PM dan bergabung menubuh kerajaan dengan PH.

“Takut sangatkah mereka kepada Ahmad Zahid? Adakah mereka juga bersekongkol untuk berbohong?” katanya lagi.

Secara peribadi, Tun Abdul Hamid berkata, beliau rasa tertipu dengan pendirian pemimpin UMNO dan mengucapkan selamat tinggal kepada parti utama orang Melayu tersebut kerana berbohong kepada rakyat dan pengundi khususnya orang Melayu itu.

“Biar apa pun, saya berasa tertipu. Saya sudah tidak percaya kepada pemimpin-pemimpin UMNO lagi. Selamat tinggal UMNO,” tegasnya lagi.


Terima kasih Anwar, PN akan menjadi pembangkang – Muhyiddin Yassin

0

BANGI, Sabtu – Perikatan Nasional (PN) kekal dengan pendirian untuk tidak menyertai kerajaan yang diterajui Pakatan Harapan (PH) walaupun Perdana Menteri, Datuk Seri Anwar Ibrahim mempelawa gabungan itu menyertai pentadbiran mereka.

Pengerusi PN, Tan Sri Muhyiddin Yassin berkata, gabungan itu mengucapkan terima kasih kepada Anwar atas tawaran tersebut, namun menolaknya atas semangat menyuburkan demokrasi dan melaksanakan peranan semak dan imbang yang berkesan dalam Parlimen.

“PN akan memainkan peranan sebagai pembangkang yang berwibawa untuk membawa suara rakyat ke Parlimen serta memastikan tadbir urus kerajaan yang berintegriti dan bebas rasuah selaras dengan prinsip Prihatin, Bersih dan Stabil.

“Demi untuk memastikan kestabilan politik dan kesejahteraan rakyat, PN bersedia untuk merintis bentuk-bentuk kerjasama yang lain dengan kerajaan dalam ruang lingkup hubungan antara kerajaan dan pembangkang,” katanya dalam satu kenyataan.

Artikel berkaitan

Sedekah amal jariah okey, tapi sedekah untuk undi rasuah

Kerajaan tumbang, Hadi Awang mengigau – Anwar

Penukaran nama PUTRA kepada Gerakan Tanah Air tidak sahih – Zamani

31 Pusat Mengundi Awal Dibuka

“Kenyataan saya, akar umbi undi DAP dipolemikkan”- Ahmad Maslan

Pada sidang media sulung Perdana Menteri malam tadi, Anwar menegaskan kerajaan perpaduan yang dibentuk dengan penyertaan PH, Barisan Nasional (BN) dan Gabungan Parti Sarawak (GPS) setakat ini, akan memastikan kestabilan negara dan ekonomi serta menjunjung semangat Perlembagaan Persekutuan.

Bercakap dalam sidang media pada hari pertama memasuki Pejabat Perdana Menteri di Perdana Putra di Putrajaya pagi semalam pula, Anwar berkata, kerajaan perpaduan pimpinan beliau telah mencapai majoriti dua pertiga melalui penyertaan terkini oleh Gabungan Rakyat Sabah (GRS).

Anwar berkata, perkara itu dimaklumkan kepadanya oleh Ketua Menteri Sabah, Datuk Seri Hajiji Noor yang juga Pengerusi GRS.


BN Akan Sokong Usul Undi Percaya Kepada PM – Ahmad Zahid

0

BANGI, 27 Nov- Ahad – Barisan Nasional (BN) akan menyokong usul undi percaya kepada Perdana Menteri, Datuk Seri Anwar Ibrahim pada sidang Dewan Rakyat, 19 Disember.

Pengerusinya, Datuk Seri Ahmad Zahid Hamidi berkata, ia berdasarkan prinsip menjunjung titah Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah supaya menghormati pelantikan Perdana Menteri Ke-10.

Tambahnya, langkah itu juga bagi mendiamkan pihak yang cuba mempertikaikan kedudukan Anwar sebagai Perdana Menteri.

“Walaupun ada pihak mengatakan langkah itu berisiko, namun ia adalah proses demokrasi yang perlu dilalui dan BN akan terus menyokong sebagai tanda menjunjung titah Yang di-Pertuan Agong dalam pembentukan kerajaan baharu,” katanya menerusi hantaran di laman Facebook hari ini.

Artikel berkaitan

Aminuddin hairan jumlah penceroboh tanah Raub cecah 500 orang

Semua 6 negeri lebih 90 peratus keluar undi awal

PM Anwar ucap takziah atas pemergian Mother Mangalam

Pertukaran Kabinet tertakluk budi bicara PM

Jamal Abdillah akur dan serahkan kepada bekas isteri

Jelasnya lagi, pelantikan Anwar telah diputuskan Yang di-Pertuan Agong berlunaskan Perlembagaan berdasarkan peruntukan mengikut Perkara 43(2)(a) menetapkan dua syarat lantikan Perdana Menteri.

“Justeru, semua pihak perlu menghormati keputusan dan kebijaksanaan tersebut. Tidak perlu lagi pihak mempertikaikan keputusan pelantikan oleh Yang di-Pertuan Agong dan Istana Negara. Janganlah umpama rumah siap, pahat berbunyi.

“Marilah kita sama-sama menjunjung titah dan menghormati perkenan pelantikan oleh Yang di-Pertuan Agong berdasarkan perlembagaan negara,” katanya.

Ahmad Zahid yang juga Presiden UMNO berkata, BN perlu bergerak ke depan dan bersama-sama membina negara ke arah kemakmuran dan kestabilan.

Dengan itu, katanya, BN menjunjung titah Yang di-Pertuan Agong dan meletakkan kepentingan negara mengatasi kepentingan individu dan parti.

“BN tidak mahu berpolitik sepanjang masa dan ingin memfokuskan masalah ekonomi rakyat yang perlu ditangani bersama,” jelasnya.

Anwar menerusi sidang media sulungnya baru-baru ini memberitahu, bahawa sidang Dewan Rakyat akan diadakan pada 19 Disember, bagi membentangkan beberapa perkara, antaranya usul percaya kepada Perdana Menteri.

Jelasnya, usul percaya itu bakal membuktikan keabsahan sokongan majoriti Ahli Dewan Rakyat terhadapnya, sekali gus memperkukuh kestabilan Kerajaan Perpaduan yang merangkumi Pakatan Harapan (PH), Barisan Nasional (BN), Gabungan Parti Sarawak (GPS), Parti Warisan (WARISAN), Parti Bangsa Malaysia (PBM) dan Bebas.

Sebelum ini, Pengerusi Perikatan Nasional (PN), Tan Sri Muhyiddin Yassin meminta Anwar membuktikan beliau mempunyai sokongan majoriti ahli Dewan Rakyat sebagai Perdana Menteri ke-10.

Muhyiddin berkata, pembuktian itu demi meyakinkan rakyat akan keabsahan Anwar selaku orang nombor satu kerajaan.


BN GABUNG PH, DONG ZONG TERUS BERANI DESAK IKTIRAF UEC

0

Persatuan Pengarah Sekolah Cina di Malaysia, Dong Zong sudah menuntut haknya pada kerajaan baharu untuk mengiktiraf Sijil Peperiksaan Bersepadu (UEC) selain peruntukan kekal kepada sekolah persendirian Cina.

Timbalan Pengerusi Gerakan Tanah Air, Aminuddin Yahya berkata, baru dua hari Datuk Seri Anwar Ibrahim memegang jawatan utama dalam pentadbiran negara, namun Dong Zong sudah berani menuntut janjinya.

“Dong Zong mungkin sangka yang rakyat tidak akan bangkit menentang agenda UEC dan peruntukan sekolah persendirian mereka ini,”

Tambahnya memang pandai dan rakusnya Dong Zong mengambil peluang kerana mereka tahu antara kesemua janji manifesto PH, inilah yang paling susah untuk ditunaikan.

Dan mereka kata Aminudin inginkan jaminan itu secepat mungkin, lebih  lebih lagi apabila  momentum penerimaan rakyat terhadap pembentukan kerajaan baharu ini adalah bersangka baik iaitu “kita berilah peluang dulu”.

Artikel berkaitan

i-Biaya ganti Skim Rumah Pertamaku

Belanjawan 2023: Tanah terbiar Felda, Felcra, Risda digunakan untuk penghasilan makanan

Individu Lengkap Vaksin Digalakkan Ambil Ujian Saringan

Dua lagi didakwa di Johor Bahru, Shah Alam berkait dana Jana Wibawa esok

Pemilik Flat Kg Baru nafi Setuju Sebarang Tawaran Daripada Pemaju

Mengulas lanjut, dalam satu kenyataannya Aminuddin berkata, keberanian golongan berkenaan disebabkan Barisan Nasional (BN) juga yang kini bergabung bersama kerajaan hari ini telah menerima UEC.

Malah, pernah menjanjikan perkara yang sama seperti yang termaktub dalam manifesto mereka sejak zaman kepimpinan Datuk Seri Najib Razak lagi.

“Lebih parah lagi, baru-baru ini ada ahli Majlis Tertinggi UMNO mendedahkan ada suara-suara pimpinan tertinggi sudah berani berkata tidak mahu ‘jaga orang Melayu lagi’ selepas kecewa dengan penolakan orang Melayu terhadap UMNO. Setakat setuju terima UEC ini, apalah sangat. Parti-parti komponen lain terutamanya MCA dalam BN memang penyokong tegar UEC. Ditambah lagi dengan pendokong tegar UEC dalam PH, iaitu DAP adalah parti yang mempunyai kerusi Parlimen terbanyak’’

Justeru, Aminuddin berpandangan, kerajaan campuran ‘PH plus’ zaman Anwar Ibrahim ini adalah jauh lebih ‘totok’ menyokong UEC berbanding kepimpinan sebelum ini.

Bahkan, beliau menyifatkan janji dan agenda mengiktiraf UEC kali ini adalah jauh lebih serius.

Atas dasar itu tegasnya arus menolak UEC kali ini mesti lebih besar dan keras.

Terdahulu, mesyuarat Dong Zong kali-93 sebulat suara meluluskan dan menerima 11 cadangan termasuk menggesa kepimpinan Pengerusi PH mengiktiraf Sijil UEC dan menginstitusikan peruntukan Sekolah Menengah Cina persendirian secepat mungkin.

Mesyuarat berkenaan dipengerusikan oleh Pengerusi Dong Zong, Tan Tai Kim, bersama 25 orang wakil yang menyertai mesyuarat ini terdiri daripada 12 persatuan Dong Zong iaitu Johor, Melaka, Negeri Sembilan, Selangor dan Kuala Lumpur, Perak, Pulau Pinang Kedah, Perlis, Pahang, Terengganu, Sarawak dan Sabah.


DONG ZONG RAKUS, SEPATUTNYA PERKASA SISTEM PENDIDIKAN KEBANGSAAN

0

Di sebalik  tuntutan mengiktiraf Dong zong secepat mungkin, pertubuhan itu sepatutnya  memperkasa indentiti nasional melalui sistem pendidikan dengan satu aliran sepatutnya sebagai asas perjuangan Dong Zong.

Namun sebaliknya Dong Zong terlalu rasis dengan begitu rakus.

Presiden BERJASA Ustaz Zamani Ibrahim berkata ia dapat dilihat apabila belum lagi tertubuh kerajaan yang sepenuhnya Dong Zong, mendesak pengiktirafan UEC dan mahu pembiayaan pendidikan kekal kepada sekolah persendirian Cina.

”Dong Zong mesti tunjukkan kesetiaan kepada negara dengan memikirkan bagaimana cara yang paling praktikal untuk melahirkan khususnya kaum cina dinegara kita ini dapat hidup dengan harmoni dengan merapatkan jurang perbezaan terutama penggunaan bahasa kebangsaan dan melahirkan identiti nasional berteraskan perlembagaan.’’

Justeru itu, Dong Zong katanya digesa meminta sumbangan bagi pembangunan sekolah berkenaan daripada tauke atau daripada jutawan Cina.

Artikel berkaitan

Bersatu Tidak Bertanding Di PRN Sarawak

KKM garis tiga kriteria utama serap pegawai perubatan tetap

BN Terengganu Tanding Solo Semua Kerusi

Abdul Hadi dakwa tauke, syarikat judi hanya layak bersama PH

Atas dasar simpati, Sunway Lagoon turun padang bantu mangsa banjir

Ini kerana peruntukan kerajaan Malaysia sudah ada tanggungjawabnya kepada pembangunan sekolah kebangsaan di negara ini termasuk Sabah dan Sarawak.

Dalam satu kenyataan mengulas desakan pengiktiran UEC oleh Dong Zong kepada TV PERTIWI Zamani berkata itu antara cadangan dilontarkan kepada Dong Zong.

Kedua katanya Dong Zong juga perlu mendirikan sekolah persendirian Cina dan mengeluarkan sijil UEC.

Namun pemegang UEC bukan untuk keperluan negara ini jadi Dong Zong mesti berani meneroka pengiktirafan UEC di luar negara sama ada dari Cina, Taiwan dan seumpamanya.

Cadangan lain beliau ialah Dong Zong sepatutnya menyediakan kertas untuk mendapatkan pengiktirafan luar negara bagi lepasan UEC, IPTA dan peluang kerjaya hanya untuk mereka yang melalui sistem Pendidikan Kebangsaan sahaja.

Dari sudut kesetiaan kepada negara perlu ditunjukkan Dong Zong dengan memikirkan bagaimana cara yang paling praktikal untuk melahirkan khususnya kaum cina di negara ini  hidup dengan harmoni

Serta merapatkan jurang perbezaan terutama penggunaan bahasa kebangsaan dan melahirkan identiti nasional berteraskan perlembagaan.

Menurut Presiden BERJASA itu Dong Zong mesti memanggil pakar daripada Kementerian Pendidikan untuk menggubal sistem pendidikan persendirian Cina dan UEC sendiri agar menepati kehendak serta selari dengan sistem pendidikan kebangsaan negara kita.


Wan Rosdy Sekali Lagi Dilantik MB Pahang

0

BANGI,  27 Nov Ahad – Datuk Seri Wan Rosdy Wan Ismail sekali lagi dilantik untuk memegang jawatan Menteri Besar Pahang selepas pembubaran Dewan Undangan Negeri (DUN) pada 14 Oktober lalu.

Perkara itu dimaklumkan oleh Pengelola Bijaya Diraja Sultan Pahang, Datuk Ahmad Khirrizal Ab Rahman dalam satu kenyataan hari ini.

Menurut kenyataan itu, pelantikan itu selepas diperkenan oleh Pemangku Raja Pahang, Tengku Hassanal Ibrahim Alam Shah Al-Sultan Abdullah Ri’ayatuddin Al-Mustafa Billah Shah.

“Berdasarkan kuasa yang diperuntukkan kepada Raja Pemerintah sebagaimana yang dinyatakan dalam Bahagian II, Perkara 3.(1) Undang-Undang Tubuh Kerajaan Pahang, Kebawah Duli Yang Maha Mulia Pemangku Raja Pahang telah berkenan untuk melantik Datuk Seri Wan Rosdy Wan Ismail sebagai Yang Amat Berhormat Menteri Besar Pahang,” menurut kenyataan itu.

Artikel berkaitan

Subsidi bersasar atasi masalah ketirisan dan bekalan

Ahli Dewan Diraja Selangor tuntut Sanusi mohon maaf secara terbuka

Tiga beradik dirantai kaki, dua termasuk ibu mangsa ditahan

Pejuang sah tinggalkan Gerakan Tanah Air

Kelantan dianaktiri: Anwar dakwa Syahir terkhilaf, hujah tanpa fakta

“Berdasarkan kuasa yang diperuntukkan kepada Raja Pemerintah sebagaimana yang dinyatakan dalam Bahagian II, Perkara 3.(1) Undang-Undang Tubuh Kerajaan Pahang, Kebawah Duli Yang Maha Mulia Pemangku Raja Pahang telah berkenan untuk melantik Datuk Seri Wan Rosdy Wan Ismail sebagai Yang Amat Berhormat Menteri Besar Pahang,”

Wan Rosdy, 64, yang juga Ahli Dewan Undangan Negeri (ADUN) Jelai akan mengangkat sumpah jawatan pada 11 pagi di Istana Abu Bakar, Pekan, Pahang.

Dalam pada itu, Pemangku Raja Pahang juga telah memperkenankan pembentukan Kerajaan Negeri daripada parti Barisan Nasional (BN) dan Pakatan Harapan (PH).

Pada PRU15, BN memperoleh 16 kerusi daripada 41 kerusi DUN Pahang dan PH memperoleh lapan kerusi, manakala Perikatan Nasional (PN) pula memperoleh 17 kerusi.


Abdul Hadi sindir pelantikan Anwar, PH menang ‘dalam masa kecederaan’

0

BANGI, Isnin – Presiden Pas, Tan Sri Abdul Hadi terus mempertikaikan pelantikan Datuk Seri Anwar Ibrahim sebagai Perdana Menteri ke-10.

Abdul Hadi dikatakan menyindir keputusan pihak Istana Negara apabila mengaitkan pelantikan itu dengan masa kecederaan dalam perlawanan bola sepak.

Menggunakan analogi perlawanan bola sepak, Timbalan Pengerusi Perikatan Nasional (PN) itu berkata, cara pelantikan Anwar umpama memberikan masa tambahan bagi membolehkan Pakatan Harapan (PH) mengumpul lebih banyak Ahli Parlimen bagi menyokongnya.

Ketika kerancakan Piala Dunia yang sedang berlangsung, Abdul Hadi mendakwa ketika Tan Sri Muhyiddin Yassin telah menang kerana berjaya melepasi 112 majoriti mudah, PH dan Anwar sebaliknya diberikan masa tambahan untuk mencari sokongan tambahan.

Artikel berkaitan

Belanjawan 2023: 130,000 rakyat dilepaskan daripada status muflis

Amah melecur badan, lebam muka dan mata didera

Sekadar Beri Bantuan Tidak Dapat Atasi Kemiskinan Rakyat – Tun M

Institusi Perundangan : Tidak boleh ada keistimewaan antara ahli politik dengan rakyat

MRSM berbayar tidak ambil hak golongan B40

Perkara itu dinyatakannya dalam Twitter beliau
@abdulhadiawang
 semalam dan kenyataan penuhnya disiarkan juga oleh portal berita Pas, Harakahdaily.

“Bagaimana pula kalau pengadil menambah masa bukan kerana faktor kecederaan atau seri tiada keputusan?

“Padahal keputusannya sudah ada kemenangan pada satu pihak, ada mata dan golnya.

“Tiba-tiba pengadilnya menambah masa juga untuk memberikan peluang kepada yang nyata sudah kalah supaya mereka dapat meraih kemenangan juga dengan apa cara sekalipun, yakni masanya dicederakan oleh si pengadil,” katanya.


Anwar beri bayangan kluster mahkamah masih berpeluang sertai Kabinet

0

BANGI, Isnin – Pemimpin politik yang sedang berdepan kes mahkamah daripada parti yang membentuk kerajaan di bawah kepemimpinan Datuk Seri Anwar Ibrahim dilihat masih berpeluang menyertai Kabinet.

Situasi itu berdasarkan gambaran diberikan Perdana Menteri yang menegaskan mana-mana individu hanya didapati bersalah apabila selesai dijatuhi hukuman.

Anwar yang juga Pengerusi Pakatan Harapan (PH) berkata demikian ketika ditanya berhubung desakan pelbagai pihak yang tidak mahu mana-mana pemimpin politik mempunyai kes mahkamah termasuk Presiden UMNO, Datuk Seri Dr Ahmad Zahid Hamidi dilantik dalam Kabinetnya.

Bagaimanapun beliau berkata, pihaknya akan mengambil kira pandangan semua pihak sebelum memutuskan mengenainya.

Artikel berkaitan

Puad dakwa Muhyiddin sedia kerjasama dengan Tun M sebab wang

KPKM akan teliti masalah lambakan sayuran di Tanah Tinggi Lojing

Terengganu akan jadi Kelantan kedua jika undi PAS – Ahmad Said

Bendahari Bersatu ditahan SPRM, disiasat kes perbelanjaan dana parti

Kerajaan tidak cadang turunkan harga siling petrol, diesel

“Pandangan semua, kita ambil kira. Ia dalam perbincangan tetapi seperti mana yang kita tahu dari segi undang-undang hanya setelah ada hukuman (didapati bersalah).

“Yang lain itu kita akan beri pertimbangan,” katanya kepada pemberita selepas mempengerusikan Mesyuarat Majlis Presiden PH di Petaling Jaya hari ini.

Sebelum ini, pelbagai pihak termasuk badan bukan kerajaan (NGO) dan pemimpin politik tidak mahu mana-mana pemimpin yang mempunyai kes mahkamah dilantik dalam Kabinet.

Ia termasuk gesaan oleh Naib Presiden PKR, Nik Nazmi Nik Ahmad yang mahu jemaah Menteri dilantik kelak bebas kes mahkamah.


Anwar guna kenderaan sedia ada, tolak Mercedes S600

0

BANGI, Isnin – Perdana Menteri, Datuk Seri Anwar Ibrahim menolak untuk menggunakan sebuah kenderaan jenis Mercedes S600 yang telah dibeli dan diperoleh Jabatan Perdana Menteri (JPM) sebelum beliau memasuki pejabat.

Langkah tersebut, diambil kerana beliau tidak mahukan sebarang perbelanjaan baharu dibuat ke atas dirinya.

“Sebaliknya, saya telah membuat keputusan untuk menggunakan apa saja kenderaan sedia ada di pejabat untuk kegunaan harian,” katanya.

Anwar yang juga Ahli Parlimen Tambun mengangkat sumpah jawatan Perdana Menteri pada Khamis lalu dan memulakan tugas di Perdana Putra sehari kemudian.

Artikel berkaitan

MAQIS sita 25 tan dada ayam Thailand dengan sijil halal diragui

Pantai Timur Diramal Hadapi Banjir Serentak Bermula Esok

Bangunan MACA dijangka dibuka semula 18 Mei depan

Seorang Jemaah Umrah Dari Melaka Dijangkiti Omicron

Penukaran nama PUTRA kepada Gerakan Tanah Air tidak sahih – Zamani

Hari ini (Ahad), beliau mempengerusikan Mesyuarat Khas Majlis Tindakan Sara Hidup Negara 2022 di Pejabat Perdana Menteri.

Anwar dilantik oleh Yang di-Pertuan Agong sebagai Perdana Menteri selepas Pakatan Harapan yang memenangi 82 kerusi Parlimen pada Pilihan Raya Umum ke-15, bergabung dengan Barisan Nasional dan Gabungan Parti Sarawak bagi membentuk kerajaan Persekutuan. – Bernama


Anwar tetap bentang usul undi percaya, buktikan keabsahan

0

BANGI, Isnin – Usul undi percaya bagi membuktikan keabsahan Datuk Seri Anwar Ibrahim sebagai Perdana Menteri ke-10 akan tetap dibentangkan pada persidangan Dewan Rakyat yang dijadualkan 19 Disember ini.

Anwar yang juga Pengerusi Pakatan Harapan (PH) menegaskan langkah itu penting bagi membuktikan keabsahan beliau dari segi persepsi politik, selain penafsiran dalam Perlembagaan Persekutuan.

“Ya benar Ramkarpal (Ahli Parlimen Bukit Gelugor) menggunakan isu berdasarkan penafsiran Perlembagaan Persekutuan sebab majoriti jelas.

“Tetapi saya juga berbincang tadi, kita punya pandangan bukan sahaja keperluan dalam Perlembagaan tapi saya fikir keabsahan dari segi persepsi politik juga penting.

Artikel berkaitan

Tidak sentuh 3R, Rukun Negara nak letak mana? – Sanusi

UNI-MLC gesa kerajaan lindungi kepentingan jangka panjang pencarum KWSP

Tidak wajar halang tanding jawatan Presiden, Timbalan

Cuepacs gesa siasat dakwaan menteri buat ‘kecoh’ di KLIA

Prosiding baharu LCS dicadang PAC

“Jadi kita akan teruskan dengan undi percaya pada 19 Disember ini,” katanya kepada pemberita selepas mempengerusikan mesyuarat Majlis Presiden PH di Petaling Jaya hari ini.

Sebelum ini, Ramkarpal Singh dilaporkan berkata, tiada keperluan bagi mengemukakan usul undi percaya terhadap Anwar pada sidang Dewan Rakyat, 19 Disember ini bagi membuktikan keabsahan beliau sebagai Perdana Menteri.

Ahli Parlimen Bukit Gelugor dari DAP menegaskan, ini kerana sudah jelas ketika ini, Anwar sudah mempunyai sokongan majoriti melebihi 140 Ahli Parlimen.

Ramkarpal berkata, Pakatan Harapan (PH) kini diyakini mempunyai majoriti dua pertiga di Parlimen dengan sokongan daripada Barisan Nasional (BN), Gabungan Parti Sarawak (GPS) dan Gabungan Rakyat Sabah (GRS).


Bersih tolak kluster mahkamah sertai Kabinet kerajaan baharu

0

BANGI, Isnin – Gabungan Pilihan Raya Bersih dan Adil (Bersih) menolak dengan tegas sebarang pelantikan mana-mana wakil rakyat yang sedang menjalani pendakwaan jenayah ke sebarang jawatan Kabinet.

Menerusi satu kenyataan yang dikeluarkan hari ini, Bersih berkata, perkara tersebut boleh menjejaskan integriti dan kepercayaan rakyat terhadap Jabatan Peguam Negara (AGC) dan badan kehakiman.

Bersih juga mengingatkan bahawa gerakan politik sedemikian boleh menimbulkan keraguan terhadap integriti kerajaan Perdana Menteri, Datuk Seri Anwar Ibrahim dan mencemarkan reputasi negara.

“Bersih berpandangan bahawa sehingga dan melainkan kedua-dua pihak pendakwaan dan kehakiman benar-benar bebas daripada pengaruh politik, ahli politik yang masih mempunyai kes mahkamah mengambil jawatan eksekutif adalah langsung tidak boleh diterima.

Artikel berkaitan

Lantik Timbalan Exco membazir wang rakyat – PN Melaka

Amirudin Pengerusi MKN Selangor Baharu, Ganti Noh Omar

Isu agihan kerusi PN di enam negeri selesai 95 peratus

3 lelaki ditahan pukul pekerja nasi kandar

Mansuh kemasukan penjawat awam guna kelulusan PMR

“Ini kerana sebarang pembebasan akan dilihat sebagai pemberian pengampunan kepada mereka yang di pihak eksekutif, sekalipun jika kes mereka secara meritnya layak dibebaskan.

“Hal ini akan melumpuhkan keyakinan rakyat terhadap kedua-dua AGC dan kehakiman,” kata kenyataan yang dikeluarkan oleh jawatankuasa pemandu Bersih hari ini.

Bersih juga meluahkan kebimbangan dengan cadangan pihak tertentu dan individu supaya Presiden UMNO, Datuk Seri Ahmad Zahid Hamidi dipertimbangkan untuk jawatan Timbalan Perdana Menteri dalam pembentukan Kabinet baharu nanti.

“Ahmad Zahid masih dalam perbicaraan untuk 47 pendakwaan jenayah pecah amanah dalam kes Yayasan Akalbudi.

“Walaupun beliau telah dibebaskan daripada 40 tuduhan rasuah skim visa VLN oleh Mahkamah Tinggi pada 22 September lalu, pasukan pendakwaan juga telah mengemukakan rayuan untuk kes tersebut,” kata Bersih.

Bersih juga menggesa semua parti dalam kerajaan campuran supaya mengelak daripada menamakan individu yang sedang berdepan dengan kes mahkamah untuk pertimbangan Perdana Menteri.

“Wakil rakyat yang sedang menjalani kes rasuah seperti (Pengerusi DAP) Lim Guan Eng, (Presiden Muda) Syed Saddiq dan (Pengerusi BN Sabah) Bung Mokhtar Radin tidak boleh dilantik ke dalam Kabinet sehingga kes mereka selesai sepenuhnya oleh mahkamah tanpa sebarang campur tangan eksekutif melalui Jabatan Peguam Negara,” kata Bersih.

Badan pemantau pilihan raya itu juga mengulangi keperluan mendesak untuk mereformasi AGC dengan memisahkan kuasa mendakwa kepada sebuah jabatan pendakwa raya yang bebas.

“Sebagai langkah segera, peranan pendakwaan perlu dipindahkan sementara Peguam Cara Negara, jawatan kedua yang tidak politik di Jabatan Peguam Negara.

“Ini untuk mengambil pendirian neutral terhadap semua kes yang sedang berjalan, terutamanya melibatkan ahli politik.

“Pengurusan kes-kes ini tidak boleh dijadikan alat tawar-menawar untuk pembentukan kerajaan atau kabinet,” katanya lagi.


Cukup-cukuplah berpolitik, sekarang masa untuk bekerja – Pemangku Raja Pahang

0

BANGI, Isnin – Pemangku Raja Pahang, Tengku Hassanal Ibrahim Alam Shah Al-Sultan Abdullah Ri’ayatuddin Al-Mustafa Billah Shah menitahkan kerajaan negeri yang baharu dibentuk perlu mengetepikan ideologi dan sentimen politik.

Baginda juga menitahkan kerajaan negeri supaya meletakkan agenda pembangunan negeri dan kebajikan rakyat sebagai keutamaan.

“Kini bukan lagi masa untuk berpolitik, cukup-cukuplah. Pilihan raya telah tamat, kerajaan negeri telah dibentuk. Sekarang masa untuk bekerja,” titahnya.

Baginda bertitah demikian pada Istiadat dan Pengurniaan Surat Cara Pelantikan dan Mengangkat Sumpah Jawatan Menteri Besar Pahang di Balairung Seri Istana Abu Bakar hari ini.

Artikel berkaitan

Kedah Tidak Luluskan Lesen Baharu Judi, Hadkan Jualan Arak

BILIK GERAKAN PN DI TELOK MAS DITUTUP KERANA COVID-19, DIKOMPAUN RM10,000

Lebih ramai individu akan dipanggil bantu siasatan kes LCS

Diarah robohkan kelas, pelarian Syria tetap berusaha belajar agama

i-Biaya ganti Skim Rumah Pertamaku

Dalam proses mencapai negeri maju, Tengku Hassanal Ibrahim Alam Shah bertitah, rakyat tidak mahu lagi melihat ahli politik terus berpolitik dan mencari salah.

Sebaliknya, titahnya, rakyat mahu wakil rakyat yang duduk di kerusi kerajaan untuk membawa Pahang terus maju ke hadapan.

“Bagi wakil rakyat yang berada di sebelah pembangkang, menjadi semak dan imbang dengan profesional dan matang.

“Mana dasar yang kurang baik, tegur dan berilah idea untuk untuk ditambah baik, bukanlah gah pada gelaran yang berhormat tetapi harus diingat anda menjadi wakil untuk membawa dan menyelesaikan masalah setempat.

“Betulkan niat, jangan menjadi wakil rakyat untuk mencipta kekayaan diri, untuk rasa dihormati, sedangkan amanah yang diberi langsung dikhianati,” titahnya.


DAP ibarat membaling batu di tengah khalayak ramai – Abdul Hadi

0

BANGI, Isnin – Pas mendakwa, DAP menjadikan parti itu sebagai sasaran selepas melihat kejayaan mereka memenangi banyak kerusi pada Pilihan Raya Umum ke-15 (PRU15).

Presiden Pas, Tan Sri Abdul Hadi Awang berkata, DAP ibarat membaling batu di tengah khalayak ramai pada waktu siang demi kepentingan politik mereka.

“Pandangan orientalis dan media Barat yang bermusuh serta berbohong terhadap Islam yang disebarkan di negara Barat diimport ke Malaysia oleh DAP, sehingga dilaporkan maklumat yang salah terhadap Pas.

“Tindakan ini secara halus boleh mengelirukan mereka yang tidak mengkaji Islam daripada sumber asal dan sejarah pelaksanaannya yang diterima tanpa sebarang paksaan,” katanya menerusi Minda Presiden hari ini.

Artikel berkaitan

Tiga Lagi Kes COVID-19 Di Kolej Matrikulasi Negeri Sembilan

Wakil rakyat ditegur merokok di bangunan Parlimen

Harga Ayam Cecah RM13.90 Sekilogram

Kenapa hanya dua wakil bukan Melayu dalam MPPK – DAP

Cukai barangan mewah : beg dan jam tangan mewah antara tersenarai

Ahli Parlimen Marang itu berkata, DAP tidak mengambil iktibar walaupun beberapa ketika dahulu pernah berdialog bersama Pas secara langsung bagi menjelaskan banyak kekeliruan terhadap hukum Islam yang menjadi modal mereka.

Bagaimanapun, jawapan yang diterima daripada parti itu adalah semata-mata kepentingan politik sempit dan masih menjadi pegangan.

“Pas dilabelkan laksana Taliban yang berperang dengan Amerika Syarikat di Afghanistan, walhal Amerika Syarikat menceroboh negara itu dengan ganas dan bertindak melampau melalui media Barat terhadap Taliban yang dizalimi, namun keadaan yang sebenar ditutup oleh Dap.

“Hukum Islam hudud dan qisas terus menjadi modal mereka dengan penjelasan yang salah dan menyesatkan, semata-mata bagi memberikan suatu gambaran buruk terhadap Islam dan wajah Pas,” katanya.

Beliau berkata, DAP memejamkan mata walaupun Pas mengamalkan konsep demokrasi dan pelaksanaan Islamnya mengikut prinsip serta konsep yang betul.


Islam bukan ekstrem sempit tapi terbina atas asas wahyu

0

BANGI, Isnin – Umat Islam dinasihatkan agar berhati-hati dalam mengambil dan beramal dengan satu-satu hukum pada satu-satu perkara.

Timbalan Ketua Wanita Berjasa Malaysia, Siti Umi Kalsom Hussin berkata, hukum dan fatwa dalam Islam mesti keluar daripada individu yang berkelayakan serta mesti daripada kalangan mereka yang ahli dalam bidang ini.

“Hukum dan fatwa tidak boleh dikeluarkan secara sembrono yang tidak diasaskan sama sekali kepada prinsip dan proses mengeluarkan hukum.

“Individu yang layak mengeluarkan hukum atau fatwa mesti mempunyai ilmu Usul Fiqh dan menguasai Qawaed Fiqhhiyyah yang kemas.

Artikel berkaitan

Isu Kenaikan Harga Perlu Diperhalusi Dari Segala Dimensi – Pakar

Ramasamy akan kempen seluruh negara gesa mansuhkan SOSMA

Ibu bapa berlainan agama boleh jaga anak beragama Islam

SPR pertimbang adakan pilihan raya lebih 60 hari selepas bubar Parlimen

Dominic Lau sah bertanding di DUN Bayan Lepas

“Jika tidak, maka akan berlakulah seperti yang berlaku hari ini. Umat Islam jadi keliru dan kelam kabut,” katanya dalam satu kenyataan hari ini.

Siti Umi Kalsom menambah, beliau juga menasihati dua individu yang terlibat iaitu Ustazah Siti Afifah dan suami supaya berhenti daripada perbuatan tersebut.

Katanya, kedua-dua individu itu semakin hari semakin jauh lari menyimpang daripada perbahasan ilmu fiqh nampaknya.

“Hukum yang keluar adalah sangat dangkal dan tidak melalui proses ilmu yang betul. Berhati-hatilah. Kerana ia akan dipertanggungjawabkan di hadapan Allah.

“Islam adalah agama unggul yang turun sebagai sumber ilmu dan iman. Agama ini terbina atas asas wahyu, ilmu dan rasional. Bukan atas asas ekstrem sempit,” tambah beliau.


Ismail Sabri pernah tolak kenderaan kalis peluru

0

BANGI, Isnin – Datuk Seri Ismail Sabri Yaakob pernah menolak untuk menggunakan kenderaan kalis peluru yang disediakan kerajaan ketika menjadi Perdana Menteri.

Bekas Pengarah Media dan Komunikasi Strategik beliau, Datuk Ruhaidini Abd Kadir berkata, sepanjang bergelar Perdana Menteri, Ahli Parlimen Bera itu lebih selesa menggunakan kenderaan pelbagai guna (MPV) yang dipakai pentadbiran terdahulu.

Melalui hantaran di Facebook, beliau memaklumkan, Ismail Sabri juga enggan meluluskan permohonan untuk mengubah suai pesawat khas bagi kegunaan Perdana Menteri, selain terus tinggal di rumah peribadi dan memilih untuk tidak berpindah ke Seri Perdana.

“Di sebalik nama Ismail Sabri. Keputusan YAB Perdana Menteri Ke-10, Datuk Seri Anwar Ibrahim menolak untuk menggunakan kenderaan rasmi (import) yang baharu bukan perkara luar biasa.

Artikel berkaitan

Wan Saiful fail notis, afidavit ketepi tuduhan rasuah

Surat Azalina tidak dibincang Jemaah Menteri

Beri ubat PReP secara bersasar kepada golongan berisiko, elak subur aktiviti songsang

Bomba Giat Cari Tujuh Mangsa Hilang Di Pahang

Bolehkah Individu Ada Kes Mahkamah Jadi TPM? – TUN M

“Perdana Menteri Ke-9, Datuk Seri Ismail Sabri Yaakob juga pernah menolak untuk menggunakan kenderaan kalis peluru yang disediakan kerajaan untuk beliau. Sepanjang bergelar Perdana Menteri, Ismail Sabri lebih selesa menggunakan kenderaan jenis MPV yang telah digunakan oleh pentadbiran terdahulu.

“Bahkan, Ismail Sabri juga enggan meluluskan permohonan untuk mengubah suai pesawat khas (Perdana 1) bagi kegunaan rasmi Perdana Menteri. Ismail Sabri juga terus tinggal di rumah peribadi dan memilih untuk tidak berpindah ke Seri Perdana, meskipun kediaman rasmi Perdana Menteri telah indah diubahsuai,” katanya.

Malam tadi, Anwar melalui ciapan di Twitternya, memaklumkan menolak menggunakan kereta jenis Mercedes S600 yang dibeli dan diperoleh JPM sebelum beliau memasuki pejabat.

Perdana Menteri berkata, langkah itu diambil kerana beliau tidak mahu sebarang perbelanjaan baharu dibuat oleh kerajaan untuknya.


Malaysia, Brunei teroka potensi kerjasama dua hala

0

BANGI, Isnin – Malaysia dan Brunei mengambil peluang untuk menilai kemajuan kerjasama sedia ada selain meneroka potensi baharu meningkatkan hubungan yang boleh memberi manfaat kepada kedua-dua buah negara.

Dalam satu kenyataan Wisma Putra, perkara itu akan direalisasikan menerusi pertemuan sulung Perdana Menteri, Datuk Seri Anwar Ibrahim bersama Sultan Brunei, Sultan Hassanal Bolkiah di Putrajaya hari ini sempena Lawatan Khas baginda ke Malaysia.

Ia pertemuan julung kali antara Anwar dan Sultan Hassanal Bolkiah selepas beliau dilantik sebagai Perdana Menteri Ke-10 pada 24 November lalu.

Lawatan terakhir Baginda ke Kuala Lumpur adalah pada 4 hingga 6 Mac 2019 bagi menghadiri Rundingan Pemimpin Tahunan ke-22 antara Malaysia dan Brunei.

Artikel berkaitan

Lepas dikecam Bong Guang Yik minta maaf buat kenyataan rasis

Wakil rakyat ditegur merokok di bangunan Parlimen

Harga Ais Akan Dinaikkan – Pengusaha

Annuar Musa Dakwa UMNO Sudah Dikuasai Anwar Ibrahim

Dunia akhirat perlu selari – Tun Mahathir

“Malaysia dan Brunei mempunyai hubungan istimewa yang telah lama terjalin melalui persamaan warisan, budaya dan hubungan sesama insan.

“Bertitik tolak daripada hubungan istimewa ini, kedua-dua pemimpin akan mengambil peluang semasa lawatan tersebut,” katanya dalam kenyataan hari ini.

Tambah Wisma Putra, Anwar akan turut meraikan Sultan Hassanal Bolkiah, Pengiran Muda ‘Abdul Mateen Bolkiah serta rombongan dalam satu majlis santapan tengah hari.

Brunei Darussalam adalah rakan dagangan ke-30 terbesar Malaysia pada 2021 dan keenam terbesar dalam ASEAN dengan jumlah perdagangan berjumlah RM8.03 bilion (AS$1.94 bilion).


Nur Jazlan desak henti keluar kenyataan retorik, jaga hubungan baik BN-PH

0

BANGI, Isnin – Pemimpin Pakatan Harapan (PH) diingatkan supaya tidak membuat sebarang kenyataan yang boleh mengundang risiko dan menjejaskan hubungan kerjasama di antara parti itu dan Barisan Nasional (BN) yang sedang bersama dalam pembentukan kerajaan ketika ini.

Timbalan Pengerusi Badan Perhubungan UMNO Johor, Datuk Nur Jazlan Mohamed berkata, masa untuk mengeluarkan kenyataan ‘berapi-api’ dan retorik sudah berakhir selepas rakyat menyuarakan melalui peti undi pada Pilihan Raya Umum ke-15 (PRU15) minggu lalu.

“Ahli Parlimen Setiawangsa, Nik Nazmi Nik Ahmad dan Ahli Parlimen Pasir Gudang, Hassan Karim, memberi peringatan kepada Perdana Menteri, Datuk Seri Anwar Ibrahim supaya tidak melantik Ahli Parlimen yang sedang berdepan kes mahkamah dalam Kabinet beliau.

“Saya ingin mengingatkan mereka bahawa undang-undang Malaysia yang diwarisi dari United Kingdom (UK) yang mana seseorang itu tidak bersalah sehingga disabitkan oleh mahkamah,” katanya dalam satu kenyataan hari ini.

Artikel berkaitan

Bekas peguam 1MDB, Jasmine Loo ditahan polis – Saifuddin

Anwar beri tempoh tiga hari untuk Ahli Parlimen Pendang minta maaf

Ahmad Zahid raikan perbezaan pendapat, tidak berkompromi sentuh integriti parti

Ezam, 3 calon PRM berentap di PRN DUN Selangor

Ahmad Zahid lantik Datuk Dusuki Ahmad ketuai Majlis Ulama UMNO

Nur Jazlan yang juga bekas Timbalan Menteri Dalam Negeri turut mengingatkan bahawa mereka yang dibicarakan perlu diadili di mahkamah, bukan menerusi persepsi umum.

Justeru, pemimpin PH tidak seharusnya menjadi rabun dan mengabaikan standard antarabangsa berkaitan hak asasi manusia, secara tidak langsung meletakkan kerajaan Anwar dalam risiko.

“Tiada mana-mana parti atau gabungan memperoleh majoriti untuk menerajui kerajaan. Namun, Pengerusi BN (Datuk Seri Dr Ahmad Zahid Hamidi) berbesar hati mengubah pendiriannya atas nasihat Yang di-Pertuan Agong dan menyatukan Ahli Parlimen parti itu untuk menyokong Anwar sebagai Perdana Menteri.

“Tiada pra-syarat ditetapkan mana-mana gabungan termasuk Anwar, mengenai siapa yang berhak berkhidmat dalam Kabinet atau sebaliknya,” katanya.

Malah, Nur Jazlan mendakwa, Ahmad Zahid meletakkan negara sebagai keutamaan bagi memastikan Malaysia memiliki kerajaan yang stabil.

“Ahmad Zahid tidak menyalahkan Anwar, mahupun PH di atas tuduhan liar dan tohmahan terhadap BN sepanjang tempoh berkempen PRU15.

“Jadi, PH patut membalas kesungguhan Ahmad Zahid dengan menunjukkan niat ikhlas untuk menjadikan kerajaan ini stabil dan bebas daripada politik serta kritikan yang tidak perlu,” katanya.


PH desak Abdul Hadi lapor polis jika DAP promosi Islamofobia

0

BANGI, Isnin – Presiden Pas, Tan Sri Abdul Hadi Awang diingatkan supaya tidak menyebarkan kebencian dan berita palsu serta menderhaka kepada Yang di-Pertuan Agong.

Pengarah Komunikasi Pakatan Harapan (PH), Fahmi Fadzil berkata, Abdul Hadi perlu membuat laporan polis berhubung kenyataan yang disiarkan dalam Facebook beliau yang mendakwa DAP mempromosikan Islamofobia.

“Hentikanlah sebar kebencian, kepalsuan. Jika benar DAP seperti apa yang dituduh, buat laporan polis. Biar pihak berkuasa ambil tindakan.

“Pada masa sama, ingatlah titah nasihat Agong agar kita semua rapatkan saf demi masa depan Malaysia tercinta. Jangan derhaka,” tulis beliau dalam akaun Twitternya hari ini.

Artikel berkaitan

Polis tunggu laporan perubatan budak dipercayai mangsa dera

Selepas tembak lelaki Palestin, Israel halang ambulans dekati tubuh mangsa

3 laluan kontra atasi kesesakan jalan di ibu negara

Selangor rekod purata 6 kematian seminggu akibat Covid-19 tahun ini

Acryl Sani bersara awal sebagai Ketua Polis Negara

Beliau merujuk kepada kenyataan Abdul Hadi yang mendakwa DAP mempromosi Islamofobia kepada golongan bukan Islam, melalui Facebooknya.

Abdul Hadi mendakwa, Pas terus menjadi sasaran DAP selepas melihat kemaraan parti itu meraih kerusi terbanyak pada Pilihan Raya Umum ke-15 (PRU15).

DAP dakwanya, ibarat membaling batu di tengah khalayak ramai pada waktu siang demi kepentingan politiknya, selain menyebarkan Islamofobia kepada kaum bukan Islam.

Ahli Parlimen Marang itu turut mendakwa DAP sebagai sebuah parti melampau walaupun cuba menipu dengan menampilkan ahli, calon dan pemimpin Melayu Islam, namun ia sekali-kali tidak boleh menghalalkan ideologinya yang bercanggah dengan prinsip agama Islam.


Ribut petir, hujan dijangka berlaku tiga hari di seluruh negara – MetMalaysia

0

BANGI, Isnin – Jabatan Meteorologi Malaysia (MetMalaysia) mengeluarkan amaran ribut petir dan hujan di beberapa tempat di Semenanjung, Sarawak dan Sabah selama tiga hari bermula hari ini.

MetMalaysia menerusi satu kenyataan memaklumkan, ribut petir dijangka berlaku petang ini di beberapa kawasan di seluruh Semenanjung, Sarawak dan Sabah (Pedalaman, Pantai Barat dan Sandakan).

Pada sebelah malam, ribut petir dijangka melanda satu dua tempat di Perlis, Kedah, Pulau Pinang, Pahang, Sabah (Pedalaman) dan Labuan.

Selain itu, ribut petir dijangka berlaku pagi esok di Sabah (Sandakan dan Kudat) selain hujan di beberapa tempat di Kuala Lumpur, Putrajaya, Selangor, Pahang, Pulau Pinang (kawasan pantai), Negeri Sembilan (kawasan pedalaman) dan beberapa kawasan di Sarawak.

Artikel berkaitan

31,600 kuota haji Malaysia bagi musim 1444H/2023M

Penterjemahan Perlembagaan Persekutuan tidak sepatutnya disia-siakan

Kerajaan Pusat tidak akan berubah meskipun PN menang 6 negeri

Zahid sahkan lantik Asyraf Wajdi sebagai Pengerusi Mara

PN usah rasa selesa dengan gelombang hijau – Samsuri

Pada petang Selasa, ribut petir dijangka melanda seluruh Semenanjung dan beberapa kawasan di Sarawak dan Sabah.

Sementara itu, daerah Kuching, Serian, Samarahan, Sri Aman, Betong, Sarikei, Sibu, Kapit dan Bintulu di Sarawak dan Sabah (Pantai Barat dan Sandakan) pula dijangka hujan malam esok.

Pada Rabu, MetMalaysia menjangka berlaku ribut petir di satu dua tempat di Tawau, Sabah selain hujan di beberapa kawasan di Sandakan dan Kudat, Kelantan, Terengganu, Pahang, kawasan pantai Pulau Pinang dan kawasan pedalaman Johor.

Pada sebelah petang Rabu pula, ribut petir dijangka berlaku di seluruh Semenanjung selain hujan di Terengganu dan Kelantan manakala pada waktu malam ribut petir dijangka berlaku di kawasan pedalaman Pahang dan Sabah.

Hujan juga diramal pada waktu malam di seluruh Semenanjung kecuali Melaka, beberapa kawasan di Sarawak dan Sabah (Tawau, Sandakan, Kudat) dan Labuan. – Bernama


Sultan Hassanal Bolkiah adakan lawatan khas ke Malaysia

0

BANGI, Isnin – Perdana Menteri, Datuk Seri Anwar Ibrahim akan mengadakan pertemuan dengan Sultan Brunei, Sultan Hassanal Bolkiah semasa lawatan khas Baginda ke Malaysia hari ini.

Menurut kenyataan Kementerian Luar, pertemuan itu adalah yang julung kali antara Anwar dan Sultan Hassanal Bolkiah selepas Perdana Menteri memegang jawatan pada 24 November.

Lawatan terakhir Baginda ke Kuala lumpur adalah pada 4 hingga 6 Mac 2019 untuk menghadiri Rundingan Pemimpin Tahunan ke-22 antara Malaysia dan Brunei.

Malaysia dan Brunei mempunyai hubungan istimewa yang telah lama terjalin melalui persamaan warisan, budaya dan hubungan sesama rakyat.

Artikel berkaitan

Fatwa Abdul Hadi berbeza-beza – Ahmad Zahid

Gerakan Tanah Air tiada kerjasama dengan mana-mana parti untuk PRN

UMNO BERI KATA DUA KEPADA PAS; MN ATAU PN

Keabsahan Sekolah Vernakular Disambung Hari Ini

Memperingati ulang tahun kesembilan tragedi MH17

Bertitik tolak daripada hubungan istimewa ini, kedua-dua pemimpin akan mengambil peluang semasa lawatan itu untuk menilai kemajuan kerjasama sedia ada, di samping meneroka potensi baharu bagi meningkatkan hubungan dan kerjasama yang memberi manfaat kepada kedua-dua negara.

Pada 2001, Brunei ialah rakan dagangan ke-30 terbesar Malaysia dan keenam terbesar dalam ASEAN dengan jumlah perdagangan bernilai RM8.03 bilion (AS$1.94 bilion).

Anwar akan turut meraikan Seri Paduka Baginda serta Pengiran Muda ‘Abdul Mateed dan delagasi Brunei dalam satu majlis santapan tengah hari. – Bernama


Kerajaan wajar beri perhatian kepada isu kos sara hidup – MPPN

0

BANGI, Isnin – Langkah kerajaan memberikan perhatian terhadap isu kos sara hidup dilihat sebagai satu pendekatan yang amat wajar.

Pengerusi Majlis Penasihat Pengguna Negara (MPPN), Mohd Azmi Abdul Hamid berkata, ia termasuk pendekatan untuk mewujudkan subsidi bersasar yang memerlukan mekanisme yang efisien.

“Saya juga berpendapat tumpuan awal harus diberi kepada menentukan kaedah memastikan keperluan asas rakyat tidak terdedah kepada monopoli dan eskploitasi oleh perusahaan besar.

“Saya mengusulkan agar kebergantungan negara kepada sumber luar iaitu import terutama bahan makanan perlu diatasi dalam jangka masa sederhana dan panjang,” katanya dalam satu kenyataan hari ini.

Artikel berkaitan

Malaysia jadi tuan rumah sidang kemuncak ASEAN-GCC – Zambry

Harga Barang Dijangka Kembali Stabil Awal Tahun Depan – PM

Ras Adiba umum sertai BERSATU, sokong PN bela OKU

Hujan Di 8 Negeri Berterusan Hari Ini

Hamzah dakwa ada banyak ‘fail’ pemimpin kerajaan

Mengulas lanjut, Mohd Azmi turut berpendapat, kerajaan perlu memastikan perusahaan domestik dikembangkan bagi menampung keperluan dalam negara.

Bagi mencapai matlamat itu, kerajaan juga perlu mewujudkan insentif yang wajar kepada perusahaan tempatan selain memberikan keutamaan kepada pengeluaran dalam negara.

“MPPN menyokong supaya kos sara hidup dalam hal makanan, utiliti, pengangkutan, kesihatan, perumahan dan pendidikan perlu menjadi tumpuan utama Kerajaan dan harus disokong oleh pengeluar, peniaga dan pengguna,” katanya lagi.


Wan Rosdy angkat sumpah MB Pahang untuk penggal kedua

0

BANGI, Isnin – Ahli Dewan Undangan Negeri (ADUN) Jelai, Datuk Seri Wan Rosdy Wan Ismail hari ini mengangkat sumpah jawatan Menteri Besar Pahang buat penggal kedua sehingga tempoh yang diperkenankan.

Istiadat Pengurniaan Surat Cara Pelantikan dan Mengangkat Sumpah Jawatan Menteri Besar Pahang itu berlangsung di hadapan Pemangku Raja Pahang, Tengku Hassanal Ibrahim Alam Shah Al-Sultan Abdullah Ri’ayatuddin Al-Mustafa Billah Shah di Balairung Seri Istana Abu Bakar.

Turut berangkat Tengku Arif Bendahara Tengku Muhammad Iskandar Ri’ayatuddin Shah Al-Sultan Abdullah. Hadir sama Setiausaha Kerajaan Pahang, Datuk Seri Dr Sallehuddin Ishak.

Wan Rosdy yang merupakan Pengerusi Barisan Nasional (BN) Pahang dipilih untuk menerajui pentadbiran negeri Pahang kali pertama pada 15 Mei 2018 bagi menggantikan Menteri Besar Pahang, Tan Sri Adnan Yaakob.

Artikel berkaitan

PAS ditawar sertai Kerajaan Perpaduan, Nga sifatkan cerita dongeng

Pertubuhan Perpaduan Ummah Bukan Nak Lawan Muafakat Nasional –  Shahidan

Laporan polis: Guan Eng dakwa Wan Fayshal lakukan kesalahan jenayah

Proklamasi Melayu rasis hanya mainan puak cauvinis

SPRM geledah pejabat, kediaman Sivakumar

Pada Pilihan Raya Umum ke-15 (PRU15), Wan Rosdy yang juga Ketua UMNO Bahagian Cameron Highlands berjaya mempertahankan kerusi Dewan Undangan Negeri (DUN) Jelai buat penggal kelima dengan majoriti 6,983 undi.

Pelantikan Wan Rosdy mendapat perkenan daripada Tengku Hassanal, yang turut berkenan dengan pembentukan kerajaan negeri daripada BN dan Pakatan Harapan (PH), selepas tiada parti memperoleh majoriti mudah 22 kerusi untuk membentuk kerajaan negeri selepas PRU15.

Pada pilihan raya itu, BN memperoleh 16 kerusi, kurang satu berbanding Perikatan Nasional (PN) manakala PH memenangi lapan kerusi.

Terdapat 42 kerusi di DUN Pahang, namun pengundian bagi DUN Tioman ditangguhkan ke tarikh 7 Disember ini, ekoran kematian calon PN, Md Yunus Ramli, 61, pada 3.30 pagi hari pengundian 19 November lepas, dipercayai akibat serangan jantung.

Namun, keputusan DUN Tioman itu kelak, juga tidak membolehkan mana-mana parti mendapat majoriti mudah. – Bernama


Kerajaan Perpaduan yang menerajui Malaysia kini dikuasai DAP – Abdul Hadi

0

BANGI, Selasa – Presiden Pas, Tan Sri Abdul Hadi menegaskan parti itu menolak pelawaan menyertai Kerajaan Perpaduan disebabkan gabungan berkenaan tidak didominasi pemimpin Islam.

Memperkukuhkan lagi keputusan dibuat Pas bersama gabungannya menerusi Perikatan Nasional (PN), Timbalan Pengerusi PN itu juga menggelar kerajaan tersebut sebagai kerajaan minoriti dan turut mendakwa ‘cakap tidak serupa bikin’.

“Islam melihat dominasi umat Islam yang memimpin. Orang Melayu Islam (sebanyak) 80 peratus atau lebih memilih PN… bersama kaum lain.

“Bukan Melayu saja termasuk ada India, China dan bukan Bumiputera di Sabah dan Sarawak.

Artikel berkaitan

Kaji Semula Anggota SUHAKAM, Lantik Individu Ada Jati Diri

Bukan kuasa PM beri pentaulihan kepada agamawan, ulama

UMNO wajar jelaskan dasar parti kepada ahli – Penganalisis

KJ jumpa Muhyiddin minggu depan

2,842 Kes Baharu

“(Sokongan ini) mencukupkan jumlah majoriti untuk memilih (PN) sebagai kerajaan yang sah mengikut Islam,” katanya dalam Ceramah Umum Pilihan Raya Dewan Undangan Negeri (DUN) Tioman yang disiarkan di Facebook Abdul Hadi malam tadi.

Hadir sama, Pengerusi PN Pahang, Datuk Seri Saifuddin Abdullah.

Mengulas lanjut, Ahli Parlimen Marang itu berkata, hakikatnya Kerajaan Perpaduan yang menerajui Malaysia kini dikuasai DAP yang meraih jumlah kerusi terbesar dalam Pakatan Harapan (PH) pada Pilihan Raya Umum Ke-15 (PRU15) baru-baru ini.

“Yang dominasi sekarang adalah DAP, (parti) bukan Islam. Dalam PKR, sebahagiannya sahaja Islam daripada 30 kerusi dimenangi mereka, sebahagian lagi bukan Islam. DAP pula meraih 40 kerusi.

“Dengan jumlah minoriti ini tertubuhnya kerajaan minoriti, malah perkara ini turut menimbulkan kekecohan, protes dalam UMNO, ini menandakan ia perkara tak sihat (sedang berlaku),” katanya yang tidak menafikan menyayangi persahabatan dengan UMNO dan sedar tidak semua pemimpin dalam parti itu menyokong kerajaan ‘minoriti’ yang dibentuk tersebut.

Bahkan, Abdul Hadi turut memberitahu PN tidak menerima kerajaan dipimpin PH itu disebabkan ia disokong oleh ‘individu dan kumpulan’ yang berpegang kepada perkara yang tidak selari dengan prinsip perjuangan gabungan mereka.

“Kerajaan minoriti ini disokong oleh pemberi rasuah dan penerima rasuah. (Dulu) bukan main kata menentang rasuah tetapi bila nak tubuh kerajaan sanggup bergabung untuk cukupkan jumlah (sokongan).

“Macam mana kami nak terima, kita ada maruah. Perintah Allah SWT mengatasi perintah yang ada di dunia ini,” katanya.


Annuar gesa henti pertikai pelantikan Anwar sebagai PM

0

BANGI, Selasa – Pelantikan Datuk Seri Anwar Ibrahim sebagai Perdana Menteri tidak wajar dipertikaikan, tegas bekas Setiausaha Agung Barisan Nasional (BN), Tan Sri Annuar Musa.

Ini kerana katanya, proses pelantikan telah pun selesai dan ia adalah kuasa mutlak Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah untuk melantik Perdana Menteri yang pada hemat Seri Paduka mempunyai sokongan majoriti ahli Dewan Rakyat.

Beliau berkata, sebaliknya tumpuan kini haruslah tertumpu kepada pembentukan kerajaan yang mampu menunaikan tugas dan berkhidmat untuk rakyat serta negara.

“Dalam keadaan sekarang, yang diperlukan bukan saja perpaduan nasional tetapi juga rekonsiliasi nasional.

Artikel berkaitan

Segerakan Pilihan Raya Jika Mahu Bina Kekuatan Dalam Kerajaan

MAQIS sita 25 tan dada ayam Thailand dengan sijil halal diragui

KPT perkenal Menu Siswa Rahmah RM3.50 di Universiti Awam, Politeknik

Penyelewengan Zakat MAINS, PDRM buka kertas siasatan

6,000 serbu pejabat Tesla Malaysia

“Hentikan pertikaian, perkasakan muafakat dan kerjasama.

“Satu proses pemulihan yang dapat membangkitkan semula keutuhan dan kekuatan negara bangsa yang mampu mendepani cabaran ekonomi, sosial serta politik global yang kian mencabar,” katanya menerusi satu hantaran di Facebook hari ini.

Bekas penyandang kerusi Parlimen Ketereh itu turut berharap Parlimen menjadi tempat suburnya amalan demokrasi berparlimen negara dengan nilai dan etika anggotanya.

“Marilah kita sama-sama mendoakan agar semua 221 orang ahli Parlimen yang telah terpilih itu akan menunaikan tanggungjawab mereka sebaik mungkin.

“Semoga Parlimen menjadi tempat suburnya amalan demokrasi berparlimen negara kita dengan nilai dan etika anggotanya yang boleh dibanggakan seluruh rakyat Malaysia,” ujar beliau.


DAP patut tinggalkan PH selepas PRU14 – Shahrir Samad

0

BANGI, Selasa – DAP sepatutnya sudah meninggalkan Pakatan Harapan (PH) selepas Pilihan Raya Umum ke-14 (PRU14).

Veteran UMNO, Tan Sri Shahrir Samad berkata, semasa PH berkuasa penuh pun mereka tidak berupaya untuk mengiktiraf Sijil Peperiksaan Bersepadu (UEC).

“Inikan pula masih berharap pengiktirafan itu dibuat apabila PH masih memerlukan sokongan tambahan untuk menubukan kerajaan perpaduan,” katanya dalam satu hantaran Facebook.

Shahrir turut mengingatkan bahawa kerajaan perpaduan ini bukan kepunyaan DAP.

Artikel berkaitan

Wan Saiful fail notis, afidavit ketepi tuduhan rasuah

Perbicaraan elak cukai, penggubahan wang haram Rosmah Mansor bermula esok

Islam bukan lesen untuk penunggang agama capai matlamat

Keadaan Terkini Pasca Banjir Di Pahang

Cuaca panas: Haiwan juga berisiko kena strok haba

”Entah apa nak cakap lagi!,”  kata Ketua UMNO Bahagian Johor Bahru itu.

Beliau mengeluarkan kenyataan itu bagi mengulas ugutan DAP yang didakwa mencapai kata sepakat untuk meninggalkan kerajaan, jika UEC tidak diiktiraf.

“Kami tidak kisah tidak berada dalam kerajaan, ini prinsip asas, kami akan mendukungnya,” kata Timbalan Setiausaha Agung DAP, Nga Kor Ming melalui sebuah akhbar berbahasa Cina.

Beliau yang juga ketua DAP Perak berkata, menteri daripada parti itu tidak pernah mendiamkan diri, sebaliknya mereka berusaha membangkitkan isu tersebut dan ia tidak diuar-uarkan media.


Gelar kerajaan zina, calon PN Parlimen Padang Serai perlu disiasat – Fahmi Fadzil

0

BANGI, Selasa – Calon Perikatan Nasional (PN) Pilihan Raya Umum ke-15 (PRU15) Parlimen Padang Serai, Datuk Azman Nasrudin bertindak biadap apabila menggelar kerajaan baharu pimpinan Datuk Seri Anwar Ibrahim sebagai ‘Kerajaan Zina’.

Ahli Parlimen Lembah Pantai, Fahmi Fadzil berkata, kenyataan itu sangat biadap dan tidak sepatutnya dikeluarkan.

Ini kerana pengisytiharan Anwar sebagai Perdana Menteri diperkenan oleh Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah selepas mempengerusikan mesyuarat khas Majlis Raja-Raja Melayu di Istana Negara pada minggu lalu.

Justeru, Fahmi yang juga Pengarah Komunikasi Pakatan Harapan (PH) menggesa agar Azman disiasat selepas membuat kenyataan itu.

Artikel berkaitan

Jawatan Presiden, Timbalan Presiden UMNO masih boleh dipertandingkan

Individu buat ciapan biadab berhubung kesihatan Abdul Hadi, diarah mohon maaf

Esok hari terbaik usul undi tidak percaya pada PM

Menteri Kabinet Yang Bercuti Diarah Pulang Malaysia Segera

Hanya Sempadan Negara Sahaja Tutup – PM

“Azman Nasruddin wajib pulangkan balik pingat Darjah Dato’ Setia Sultan Sallehuddin Kedah (DSSS) dan berhenti daripada menggunakan gelaran Datuk.

“Kenyataan beliau bahawa Kerajaan Perpaduan ini adalah ‘Kerajaan Zina’ satu penghinaan terhadap  keputusan Seri Paduka Baginda Yang di-Pertuan Agong dan khususnya Sultan Kedah, Al-Aminul Karim Sultan Sallehuddin yang turut hadir Perbincangan Khas Raja-Raja Melayu berhubung pelantikan YAB Perdana Menteri.

“Azman juga mesti disiasat di atas ucapan yang sangat kasar dan biadab ini,” katanya menerusi satu kenyataan di Facebook hari ini.

Azman pada Ahad lalu yakin akan ada isyarat jelas penolakan terhadap PH dan Barisan Nasional (BN) susulan pembentukan kerajaan baharu yang disifatkannya sebagai ‘Kerajaan Zina’.

Jelasnya, ‘perkahwinan’ PH dan BN itu tidak direstui sebahagian pimpinan dan ahli pada peringkat akar umbi.


Ismail Sabri nafi perbelanjaan RM620 bilion tidak direkodkan

0

BANGI, Selasa – Mantan Perdana Menteri, Datuk Seri Ismail Sabri Yaakob menyangkal dakwaan kononnya sejumlah RM620 bilion yang digunakan untuk pakej rangsangan tidak direkodkan dalam Akaun Perbendaharaan.

Beliau menegaskan, semua perbelanjaan kerajaan yang berkaitan telah direkodkan dalam penyata kewangan kerajaan.

“Berhubung dengan komen bahawa pakej rangsangan tidak direkodkan dalam akaun kerajaan dari tahun 2020 hingga 2022, saya ingin menegaskan dakwaan ini tidak benar dan semua perbelanjaan kerajaan yang berkaitan telah direkodkan dalam penyata kewangan kerajaan.

“Nilai keseluruhan lapan pakej rangsangan adalah RM530 bilion, di mana sebahagian besar tidak melibatkan perbelanjaan kerajaan (seperti moratorium pinjaman oleh bank).

Artikel berkaitan

Pola Kes Aktif Dijangka Meningkat Dalam Tempoh 1 & 2 Minggu – Pakar

Keabsahan Sekolah Vernakular Disambung Hari Ini

Cagaran caruman, KWSP kaji kaedah baki akaun 2 jadi cagaran peribadi

Potongan 30% cukai taksiran kediaman di Putrajaya bawah RM300,000

Di Mana Agensi Kerajaan Di Saat Rakyat Kesusahan?

“Perbelanjaan langsung kerajaan hanya sebanyak RM110 bilion dan peruntukan tersebut telahpun diluluskan Parlimen sebulat suara,” katanya menerusi satu hantaran Facebooknya hari ini.

Beliau mengulas ciapan seorang pengguna akaun Twitter, Yusoff Bachek yang membuat hantaran tidak benar.

Dalam ciapan itu, pengguna Twitter terebut menyatakan, “RM620 bilion tidak direkod dalam Akaun Perbendaharaan untuk 2020-2022 semasa PKP dan darurat. Sekarang kita tahu kenapa Muhyiddin dan Ismail Sabri tidak mahu orang lain jadi Perdana Menter.”

Ahli Parlimen Bera itu menggantikan Tan Sri Muhyiddin sebagai Perdana Menteri kesembilan pada 23 Ogos 2021.


Kerajaan Perak akan dipertahankan hingga akhir penggal

0

BANGI, Selasa – Gabungan Barisan Nasional (BN) dan Pakatan Harapan (PH) yang menerajui kerajaan negeri Perak akan dipertahankan sehingga akhir penggal demi pembangunan serta  kesejahteraan rakyat.

Menteri Besar, Datuk Seri Saarani Mohamad berkata, beliau tidak pasti mengapa ada pihak yang mengharapkan selepas enam bulan kerajaan ini akan runtuh.

Sepatutnya, beliau berkata, mereka berdoa untuk melihat kerajaan ini dipertahankan dan beliau yakin apabila BN bersama PH bersetuju membuat keputusan menubuhkan kerajaan bersama sudah tentu ada kesefahaman yang dipersetujui.

“Malah saya dimaklumkan, siang tadi (semalam) ada mesyuarat pertama PH di Ipoh, Perak buat kali pertama selepas pasca Pilihan Raya Umum ke-15 (PRU15).

Artikel berkaitan

RM50 juta bantu tingkat keupayaan JBPM hadapi banjir

Hapuskan Kuasa Kecualikan Bahasa Kebangsaan Di Sek Vernakular

Najib aset strategik ‘beku’ UMNO – Penganalisis

Agong zahir penghargaan kepada Arab Saudi urus jemaah haji

Kit Siang terima anugerah Tan Sri?

“Saya difahamkan Pengerusi PH Perak, Datuk Seri Dr Mujahid Yusof Rawa dalam perjumpaan itu bertekad untuk memastikan kerajaan ini sehingga akhir penggal,” katanya kepada media selepas Majlis Makan Malam Menteri Besar Perak bersama media di sebuah hotel malam tadi.

Saarani berkata, PH yang mempunyai jumlah kerusi lebih banyak mengharapkan kerajaan ini sehingga akhir penggal dan tidak mahu berlaku sebarang perubahan kerajaan, jadi BN yang hanya ada sembilan kerusi tidak mungkin ingin meruntuhkannya.

“Kita sambut baik dan sebab itu kita sudah setuju untuk tubuh kerajaan bersama, malah saya berharap tidak ada orang yang berdoa kerajaan ini jatuh dalam tempoh enam bulan.

“Kita ada agenda lapan tahun untuk bangunkan negeri ini dan saya juga ada memaklumkan dalam mesyuarat exco hari itu kita meraikan perbezaan pendapat apatah lagi kerajaan dibina dalam dua kumpulan berbeza tetapi dapat duduk semeja. Pada saya ia satu petanda baik buat rakyat Perak,” katanya.

Beliau menambah, parti ini masih berbeza di mana PH dengan perlembagaan dan hala tujunya sendiri begitu juga dengan BN.

“Jadi saya tidak lihat apabila penubuhan kerajaan bersama ini akan membawa kepada perubahan dasar dan hala tuju BN.

“Sekarang ini apabila kita bersetuju menubuhkan kerajaan bersama, kita akan cuba sebaik mungkin mengurangkan perbezaan pendapat dengan fokus utama membangunkan negeri dan mensejahterakan rakyat,” katanya.

Mengenai cadangan pelantikan Presiden UMNO, Datuk Seri Ahmad Zahid Hamidi sebagai Timbalan Perdana Menteri tertakluk kepada Perdana Menteri, Datuk Seri Anwar Ibrahim jika beliau merasakan dapat membantunya dalam kerajaan.

Secara peribadi, beliau tidak mempunyai masalah jika Ahmad Zahid dilantik sebagai Timbalan Perdana Menteri.

“Mengikut Perlembagaan hanya ada jawatan Perdana Menteri manakala Timbalan Perdana Menteri dilantik secara pentadbiran.

“Jika Perdana Menteri berasa bahawa Ahli Parlimen Bagan Datuk (Ahmad Zahid) boleh dilantik sebagai Timbalan Perdana Menteri untuk membantu beliau maka tiada masalah. Tiada bantahan daripada saya berhubung pelantikan itu,” katanya.

Terdahulu, Ahli Majlis Kerja Tertinggi (MKT) UMNO, Datuk Mohd Razlan Rafii dilaporkan berkata, pemilihan calon Timbalan Perdana Menteri dari BN bagi mengisi slot pentadbiran Kerajaan Perpaduan perlu dibuat berdasarkan hierarki parti.

Sehubungan itu, beliau berkata, berdasarkan hierarki parti, Pengerusi BN yang juga Presiden UMNO, Datuk Seri Dr Ahmad Zahid Hamidi adalah calon yang perlu menggalas jawatan berkenaan.

Sementara itu, mengulas mengenai Akta Antilompat Parti, Saarani berkata, dalam mesyuarat exco pertama, pihaknya sudah bersetuju dan sedang mengambil tindakan sewajarnya di mana proses sedang diikuti.

“Kita akan mengguna pakai apa yang sudah diluluskan di Parlimen. Jadi, saya yakin ia akan dibawa di Sidang Dewan Undangan Negeri (DUN) pada 19 Disember ini dan ia akan diluluskan,” katanya.


Kerajaan pimpinan Anwar, kerajaan separa perpaduan – Nik Ahmad Kamal

0

BANGI, Selasa – Tiga jenis kerajaan yang biasa diamalkan dalam sesebuah negara ialah kerajaan campuran (coalition), minoriti (minority) dan gabungan (unity).

Bagi sesebuah kerajaan minoriti, kedudukannya tidak kukuh dan tidak stabil yang membolehkan undi tidak percaya dilakukan.

Sebaliknya, ketiga tiga jenis kerajaan iaitu campuran, gabungan dan minoriti itu tidak akan berlaku sekiranya parti atau gabungan parti yang bertanding menang dengan majoriti mudah.

Penganalisis Politik, Prof Dr Nik Ahmad Kamal Nik Mahmood dari Universiti Islam Antarabangsa berkata, selepas Pilihan Raya Umum ke-15 (PRU15), Malaysia digambarkan sebagai sebuah kerajaan campuran atau perpaduan.

Artikel berkaitan

Selepas berjaya takluk Everest, pendaki negara dilapor hilang

Dua varian utama di China dikesan di Malaysia

306 Sampel Kes Positif Mungkin Varian Omicron

PRU-15 Boleh Disegerakan Jika Kes Aktif Kekal Menurun – Pakar

Saya sedia disiasat bila-bila masa – Ahmad Zahid

Bagaimanapun, ia tidak tepat kerana tidak menggambarkan makna sebenar kerajaan campuran iaitu kerajaan campuran perlu mempunyai semua parti yang menang atau mendapat kerusi Parlimen pada PRU15.

“Semua parti yang mempunyai kerusi pada pilihan raya akan menubuhkan kerajaan atas dasar untuk memastikan kerajaan itu dapat berfungsi dengan baik. Semua parti yang menang dalam pilihan raya ataupun yang mempunyai kerusi dalam Parlimen menyokong kerajaan yang sama.

“Dalam konteks lebih mudah, ia bermaksud bahawa kerajaan campuran ini tidak mempunyai pembangkang tapi kalau ada satu atau dua parti atau gabungan parti yang berperanan kepada pembangkang, maka ia tidak boleh dipanggil kerajaan perpaduan.

“Ia adalah sebuah kerajaan gabungan di mana wujud kerajaan yang mempunyai majoriti yang ada parti ataupun wakil-wakil rakyat menjadi pembangkang. Itu dipanggil kerajaan gabungan,” katanya.

Beliau menambah, kerajaan minoriti pula terbentuk apabila keputusan pilihan raya itu tidak menunjukkan sebuah parti yang memiliki majoriti mudah.

Jika di Malaysia, majoriti mudah adalah 112 kerusi, namun selepas PRU15, tidak ada satu parti atau gabungan parti yang mendapat majoriti mudah.

Pakatan Harapan memenangi 82 kerusi manakala Perikatan Nasional (73 kerusi) dan Barisan Nasional (30 kerusi).

“Jadi, jika Yang di-Pertuan Agong bersetuju untuk melantik seorang Perdana Menteri daripada salah sebuah parti itu, maka parti yang memimpin kerajaan dipanggil kerajaan minoriti.

“Misalnya, jika Yang di-Pertuan Agong bersetuju melantik Perdana Menteri daripada PH, Perdana Menteri PH itu akan mengetuai kerajaan minoriti.

“Kenapa minoriti, ini kerana PH tidak mempunyai kerusi lebih daripada 112 kerusi tetapi mereka dipilih untuk menubuhkan kerajaan dengan alasan bahawa apabila kerajaan itu ditubuhkan, maka kerajaan yang diketuai oleh PH akan mengadakan kerjasama dengan parti-parti lain untuk memastikan kerajaan itu terus kekal.

“Kerjasama ini dijalin dalam bentuk satu perjanjian yang dipanggil Memorandum Persefahaman (MoU) atau Confidence and Supply Agreement (CSA) yang mana semua parti bersetuju untuk membantu kerajaan minoriti itu terus menjalankan tugas mereka sebagai kerajaan,” tambahnya.

Nik Ahmad Kamal berkata, dalam konteks Malaysia yang masih belum meluluskan Bajet 2023, CSA akan memastikan semua parti lain menyokong bajet yang akan dibentangkan di Parlimen.

Jadi, sesebuah kerajaan itu boleh berterusan sehinggalah suatu masa di mana berlaku perselisihan antara kerajaan dan parti-parti lain yang menyebabkan mereka menarik diri daripada MOU atau CSA tersebut.

Kerajaan minoriti ini tegak berdiri kerana mendapat sokongan daripada parti-parti lain walaupun mereka tidak bersama dalam kerajaan tersebut.

Bagaimanapun, kerajaan minoriti ini selalunya tidak kukuh dan tidak stabil. Maka, mungkin akan berlaku suatu masa di mana kerajaan ini akan jatuh kerana undi tidak percaya.

“Ini adalah  beberapa jenis kerajaan yang ada. Sudah tentu kalau parti itu menang dengan majority mudah, tidak wujudlah kerajaan gabungan, minoriti atau perpaduan kerana ada parti yang menang banyak kerusi dan kukuh untuk menubuhkan kerajaan.

“Dalam konteks Malaysia, terdapat satu bentuk kerajaan perpaduan.

“Namun, kerajaan perpaduan ini sebenarnya boleh wujud tanpa melibatkan semua parti dengan syarat parti yang tidak mahu pada asalnya itu lama kelamaan menyokong kerajaan dalam bentuk salah seorang ketua daripada parti tersebut dilantik sebagai menteri Kabinet.

“Contohnya, PN yang tidak mahu bersama-sama kerajaan tapi lama-kelamaan terutamanya apabila pemimpin-pemimpin mereka dipujuk dan mereka bersetuju untuk menyokong, mereka akan masuk dan lengkapkan kerajaan perpaduan tersebut.

“Namun, jika PN masih lagi tidak mahu, kita tidak boleh kata ia kerajaan perpaduan penuh. Mungkin kita boleh sebut bahawa ia sebuah kerajaan separa perpaduan,” katanya.

Nik Ahmad Kamal turut memberikan contoh seperti situasi yang berlaku di negara jiran, Indonesia.

Selepas pilihan raya pada tahun 2019, Presiden Indonesia, Jokowi Widodo telah mengumumkan seluruh barisan kabinetnya bagi tahun 2019 hingga 2024.

Jokowi yang memberi nama kabinetnya sebagai  Kabinet Indonesia Maju telah melantik pesaingnya iaitu Ketua Umum Parti Gerindra, Prabowo Subianto sebagai Menteri Pertahanan.

Nik Ahmad Kamal menambah, Malaysia boleh digambarkan sebagai kerajaan perpaduan tetapi secara totalnya masih belum mencapai status sebuah kerajaan perpaduan.

Jika masih tidak wujud persetujuan untuk semua parti dalam Parlimen, maka status negara dalam bentuk kerajaan gabungan.

Satu lagi terma yang boleh digunakan ialah kerajaan campuran tetapi kerajaan campuran itu selalunya dalam bentuk di mana ideologi yang sangat berbeza antara dua parti dan mereka bersetuju untuk membentuk kerajaan.

Kerajaan campuran ini wujud di negara-negara Barat seperti kerjasama parti Demokrat dan Republikan, malah Komunis yang dinamakan sebagai kerajaan campuran.

Tapi kita jarang guna kerajaan campuran sebab kita anggap bahawa apabila parti atau gabungan parti itu menyokong satu sama lain, ia adalah dalam bentuk kerajaan gabungan.


KPDNHEP nafi wujud kartel telur ayam sorok bekalan sebelum PRU15

0

BANGI, Selasa – Kementerian Perdagangan Dalam Negeri dan Hal Ehwal Pengguna (KPDNHEP) telah mengeluarkan kompaun berjumlah RM534,200 terhadap 2,205 pengeluar, pemborong dan peruncit ayam serta telur ayam melibatkan pelbagai kesalahan bagi tempoh 5 Februari hingga semalam.

Ketua Setiausaha KPDNHEP, Datuk Azman Mohd Yusof berkata, kompaun itu dikeluarkan menerusi 2,205 tindakan penguatkuasaan bagi membanteras pencatutan harga barangan kawalan bersubsidi dalam tempoh berkenaan.

Beliau berkata, daripada jumlah itu 153 tindakan melibatkan kesalahan menjual melebihi harga maksimum, tidak mempamerkan tanda harga merah jambu pada barang kawalan (1,980) dan tidak mempamerkan tanda harga (72).

“Tindakan dan kompaun terbabit dikenakan terhadap 13 pengeluar, 54 pemborong dan 2,138 peruncit bekalan ayam dan telur ayam, dengan nilai sitaan adalah RM336,634,” katanya.

Artikel berkaitan

Sogokan rasuah kepada pengundi bukan amalan Pas

Syed Saddiq bela diri mulai hari ini

Hentikan Pengeluaran Lesen Judi, Arak – Tindakan Wajib Disokong

Cadangan tukar status tanah wakaf wajar diperhalusi

Sarimah kecewa berita palsu terlantar sakit tersebar

Beliau berkata demikian pada sidang media selepas merasmikan program ‘Sihat Ke Saya?’ anjuran Persatuan Suri dan Anggota Wanita Perkhidmatan Awam Malaysia (Puspanita) cawangan KPDNHEP di sini hari ini.

Azman berkata, pihaknya mengalu-alukan pengguna untuk membuat aduan melalui enam saluran rasmi KPDNHEP iaitu Pusat Arahan Penguatkuasaan (ECC) dengan menelefon 03-8882 6088/6245, aplikasi Ez-ADU, menerusi talian hotline 1-800-886-800, WhatsApp 019-279 4317/019-848 8000, portal e-Aduan http://e-aduan.kpdnhep.gov.my dan e-mel eaduan@kpdnhep.gov.my.

Mengenai dakwaan kewujudan kartel telur ayam yang menyorok bekalan itu sebelum dan selepas Pilihan Raya Umum ke-15 (PRU15), beliau menyifatkan ia sebagai tuduhan tidak berasas, malah pihaknya tidak menerima sebarang aduan berhubung kegiatan terbabit.

“Sekiranya berlaku, pengguna boleh buat laporan kepada kami dan Bahagian Penguatkuasaan KPDNHEP akan jalankan siasatan tetapi perlu kemukakan aduan terperinci bagi memudahkan pihak kami,” katanya.

Bagi isu kenaikan harga telur ayam di pasaran, Azman berkata, tindakan boleh dikenakan terhadap pemain industri di bawah Akta Kawalan Harga dan Antipencatutan 2011 (AKHAP 2011) sekiranya didapati melanggar akta itu.

“KPDNHEP sentiasa peka dengan aduan pengguna bagi memastikan barangan kawalan bersubsidi sentiasa dipantau dan tidak dimanipulasi oleh pemain industri,” katanya.

Baru-baru ini tular di laman media sosial mengenai bekalan telur ayam kembali pulih di pasaran, namun dijual pada harga yang tinggi selain dikaitkan dengan kewujudan kartel telur ayam yang memanipulasi bekalan terbabit. – Bernama


Penjawat awam diseru bawa perubahan kembalikan Malaysia ke tahap gemilang

0

BANGI, Selasa – Perdana Menteri Datuk Seri Anwar Ibrahim meminta penjawat awam bekerjasama dengan kepimpinan kerajaan bagi membawa perubahan agar negara kembali ke zaman kegemilangannya.

Pada perjumpaan pertamanya bersama warga Jabatan Perdana Menteri di Putrajaya hari ini selepas dilantik sebagai Perdana Menteri pada 24 November lalu, Anwar berkata, penjawat awam perlu membawa semangat islah iaitu perubahan ke arah kebaikan demi negara

Beliau berkata, reformasi adalah satu permulaan untuk negara yang memerlukan perubahan kerana negara pernah mencapai tahap tertentu tetapi malangnya telah merosot baik dari segi ekonomi, kestabilan atau disiplinnya.

“Kita tidak mungkin berjaya sekiranya tonggak perkhidmatan awam tidak sepenuhnya bersama saya,” katanya.

Artikel berkaitan

Perarakan Hari Wanita sekadar boneka, sebar mesej budaya songsang

Isu tutup sekolah agama, ada pihak berniat timbul kegelisahan umat Islam

Harga Ayam Cecah RM13.90 Sekilogram

2.59 Juta Populasi Remaja Negara Lengkap Divaksinasi

Tanah Rizab Melayu meningkat lebih 29 peratus di Selangor

Anwar berkata, perkhidmatan awam adalah tonggak kepada negara dan ia tidak akan berubah meskipun kerajaan atau Perdana Menteri telah bertukar ganti.

“Pimpinan silih berganti, namun penjawat awam kekal dengan maksud mereka mengangkat sistem dan peraturan negara dengan tegak dan hukumnya,” katanya berdasarkan pengalaman sebagai Menteri Kewangan, beliau tidak mungkin berjaya tanpa tonggak perkhidmatan yang membantu.

Sehubungan itu, beliau mahu semua menteri yang akan dilantik dalam Kabinet untuk mendengar pandangan daripada penjawat awam di kementerian masing-masing.

“Kalau ada cadangan balas atau teguran (daripada menteri) hanya (dilakukan) setelah dengar pandangan mereka… kepintaran kita, kecekalan kita, minat kita tidak akan sama dengan pengalaman mereka (penjawat awam),” katanya yang menambah barisan Kabinet akan diumumkan tidak lama lagi.

Anwar turut memuji komitmen penjawat awam seperti yang ditunjukkan pada mesyuarat khas Majlis Tindakan Sara Hidup Negara pada Ahad lepas apabila semua hadir dengan persiapan lengkap.

“Saya dalam pertemuan itu sangat gembira, kehadiran penuh dan persiapan teliti. Ini perlu kita kembangkan dan jangan kita izinkan sedikit kalangan untuk merosak imej dan kekuatan penjawat awam,” katanya.

Anwar berkata, beliau juga akan turun ke jabatan dan kementerian untuk mendapatkan nasihat serta pandangan daripada semua penjawat awam.

“Hanya dengan ini kita dianggap sebagai satu keluarga yang bekerja sebagai satu pasukan,” katanya. – Bernama


Prinsip ‘No PKR, DAP dan Bersatu’ hanya untuk PRU15, bukannya pasca pilihan raya

0

BANGI, Selasa – Kerjasama antara Barisan Nasional (BN) dan Pakatan Harapan (PH) dalam membentuk kerajaan di Perak serta Pahang adalah berdasarkan prinsip untuk membawa kestabilan kepada kerajaan negeri bagi memastikan kesejahteraan dan kebajikan rakyat.

Pengerusi BN, Datuk Seri Ahmad Zahid Hamidi berkata, kini adalah masa untuk bekerja dan memastikan segala aspek urusan pembangunan untuk diberikan perhatian sebagai jalan bergerak ke hadapan.

Menteri Besar Pahang, Datuk Seri Wan Rosdy Wan Ismail.

Katanya, kesan suasana ekonomi dunia yang mencabar perlu ditangani dengan lebih baik di peringkat tempatan agar tidak memberikan kesan berterusan kepada negeri dan negara.

“Kerjasama yang dibina oleh BN Perak dan Pahang juga memancarkan realiti masyarakat berbilang kaum serta meraikan kepelbagaian sesuai dengan demografi negeri yang merupakan asas kepada pembentukan kerjasama strategik.

Artikel berkaitan

Dana RM600 bilion: Tengku Zafrul belum dipanggil SPRM

Khairy nasihat pencarum KWSP simpan untuk hari tua, tidak perlu pengeluaran lagi

Peluang Khairy jadi MB lebih terbuka di Kelantan – Aminuddin

Kedudukan Saarani Kekal, Tiga Adun Masuk Parti Bangsa Malaysia

Muafakat Didukung, Tidak Halang Saingan Secara Demokratik – Annuar

“Kerjasama antara blok adalah pilihan dan pendekatan baharu ini akan menjadi perintis kepada perpaduan serta keharmonian kerajaan agar fokus pembangunan dapat diteruskan.

“Keterbukaan ini mencerminkan bahawa BN-PH merintis jalan baharu untuk membawa politik sentrik, jalan kesederhanaan dan matang,” katanya dalam satu hantaran Facebook hari ini.

Menteri Besar Perak, Datuk Seri Saarani Mohamad.

Presiden UMNO itu menambah, kesemua ini selari dengan pembentukan Kerajaan Perpaduan yang diilhamkan oleh Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah.

Bagaimanapun, kini ia berbentuk kerajaan campuran selepas Perikatan Nasional (PN) menolak untuk menyertainya.

“Namun, semangat perpaduan tetap menjadi inti atau teras utama kerajaan ini.

“Kerjasama strategik ini tidak mengabaikan prinsip UMNO. Perlu difahami bahawa prinsip menolak sebarang kerjasama dengan PKR, DAP dan Bersatu adalah untuk berdepan Pilihan Raya Umum ke-15 dan bukannya untuk pasca pilihan raya.

“Selepas pilihan raya umum, marilah kita merapatkan barisan. Umpama ‘lidi seikat’ ini perlu bagi menyapu segala kotoran yang telah dilemparkan kepada UMNO dan pembersihan ini penting bagi memastikan laman politik tidak kotor luar serta dalam,” tambah beliau.

Ahmad Zahid juga berkata, kesinambungan politik ini tidak akan menghilangkan identiti UMNO yang tetap tidak berubah objektif penubuhan parti iaitu sebagai wadah perjuangan orang Melayu dan Islam bagi memperkasa kemajuan bangsa.

Ia sesuai dengan perkembangan dan perlu cakna dengan perubahan semasa, dinamik serta dilihat inklusif.

Katanya, UMNO tetap mempertahankan dasar parti untuk mengamalkan sikap moderate, sederhana, sentrik dan progresif dalam menangani perubahan.

UMNO juga menolak parti politik menggunakan agama untuk berpolitik, sebaliknya UMNO secara bertanggungjawab menggunakan politik untuk memelihara perkara berkaitan kepentingan bangsa, Melayu-Islam seperti yang termaktub dalam Perlembagaan Persekutuan.


PRU15: PH beri laluan kepada calon BN di DUN Tioman

0

BANGI, Selasa – Parti Amanah Negara (Amanah) memberi laluan kepada calon Barisan Nasional (BN) pada Pilihan Raya Umum ke-15 (PRU15) Dewan Undangan Negeri (DUN) Tioman sebagai tanda kesepakatan Kerajaan Perpaduan di peringkat negeri dan nasional.

Setiausaha Agung Amanah, Datuk Dr. Mohd. Hatta Md. Ramli berkata, parti itu memandang PRU15 DUN Tioman sebagai pertembungan kerajaan baharu negeri ini dengan kelompok ekstremisme kaum dan agama yang perlu ditangani secara serius.

Bersandarkan semangat tersebut, Amanah melihat keperluan mewujudkan perpaduan erat komponen kerajaan negeri dalam menentang calon Perikatan Nasional (PN).

“Oleh yang demikian, Amanah yang juga sebahagian daripada parti komponen Pakatan Harapan (PH) mengambil keputusan memberi laluan kepada calon BN bagi PRU15 bahagian N.42 Tioman.

Artikel berkaitan

31,600 kuota haji Malaysia bagi musim 1444H/2023M

Mufti Perlis saran DAP mohon maaf kepada masyarakat Islam, Melayu

Rekahan Baharu Dikesan Di Tempat Kejadian

PN jumpa Anwar bincang isu agihan peruntukan pembangkang

KTMB cadang Anthony Loke jadi Menteri Pengangkutan

“Bagi memenangkan calon yang mewakili Kerajaan Perpaduan ini, jentera pilihan raya PH akan bergerak secara bersama dalam setiap kempen BN dalam pilihan raya berkenaan.

“Semoga dengan kerjasama ini, keutuhan Kerajaan Perpaduan pimpinan Datuk Seri Anwar Ibrahim dapat diperkuatkan demi kepentingan rakyat, agama dan negara,” katanya dalam kenyataan hari ini.

Semalam, Pengerusi Barisan Nasional (BN) negeri, Datuk Seri Wan Rosdy Wan Ismail selesai mengangkat sumpah sebagai Menteri Besar Pahang ke-15 di Balairung Seri, Istana Abu Bakar di Pekan.

Istiadat angkat sumpah itu menamatkan kemelut politik yang melanda negeri ini pasca PRU15 selepas tiada gabungan parti politik meraih kemenangan dengan majoriti mudah.

Pemangku Raja Pahang, Tengku Mahkota, Tengku Hassanal Ibrahim Alam Shah Ibni Al-Sultan Abdullah Ri’ayatuddin Al-Mustafa Billah Shah menzahirkan Istiadat Pengurniaan Suratcara Pelantikan dan mengangkat sumpah jawatan Menteri Besar ke-15 kepada Wan Rosdy.

Mohd. Hatta berkata, Amanah menjunjung kasih atas perkenan Tengku Hassanal Ibrahim Alam Shah bagi pembentukan kerajaan negeri pimpinan PH dan BN.

“Parti Amanah juga mengucapkan tahniah kepada Wan Rosdy atas perkenan Pemangku Raja Pahang untuk dilantik sebagai Menteri Besar Pahang,” katanya.


Saarani dedah PN cuba ‘beli’ ADUN BN selepas PRU15

0

BANGI, Selasa – Pengerusi Barisan Nasional (BN) Perak, Datuk Seri Saarani Mohamad mendedahkan terdapat usaha membeli Ahli Dewan Undangan Negeri (ADUN) daripada parti itu selepas Pilihan Raya Umum Ke-15 (PRU15).

Menurut beliau, cubaan tersebut dimaklumkan sendiri oleh wakil rakyat BN apabila terdapat individu yang menjadi ‘ejen’ untuk menarik sekurang-kurangnya empat ADUN BN.

“Saya dimaklumkan bahawa sudah ada ‘ejen’ yang menghubungi ADUN BN supaya tinggalkan parti dan menyertai mereka seperti mana yang berlaku pada PRU14.

“Perkara itu (cubaan curi ADUN BN) melukakan hati saya. Itu bukan cara yang betul (kerana) itu tikam belakang.

Artikel berkaitan

Brek lori rosak punca kemalangan

Syarikat produksi diminta lunaskan janji?

PAS Selangor intai kerusi dimenangi pada PRU12

Jangan Sampai Parti Melayu Sahaja Tinggal, Tapi Tanah Tergadai – MPM

“Kenyataan saya, akar umbi undi DAP dipolemikkan”- Ahmad Maslan

“Saya terus buat keputusan menghubungi pihak istana, malah saya mendapat persetujuan daripada lapan ADUN BN, maka saya menghadap Sultan Perak, sembilan daripada BN dan 24 daripada Pakatan Harapan (PH) kita cukup kerusi bentuk kerajaan negeri,” katanya dalam wawancara bertajuk Situasi Semasa Politik di Negeri Perak anjuran BN Perak.

Saarani menjelaskan bahawa pemilihan untuk membentuk kerajaan bersama PH bukanlah suatu pengkhianatan sebaliknya demi kestabilan politik dan negeri dapat ditadbir dengan baik.

“Tidak timbul masalah mengkhianati parti atau masalah meninggalkan perjuangan, tidak timbul masalah hilang prinsip.

“Saya reda orang mengata tetapi saya yakin saya buat keputusan betul demi Allah baik untuk agama dan bangsa,” katanya.

Menteri Besar Perak itu turut memberi jaminan bahawa beliau tidak akan mengikut telunjuk mana-mana pihak.

“Saya berjanji sekiranya ada pihak terus mengasak dan meminta saya ikut telunjuk mereka, saya tidak teragak-agak menarik keluar sembilan orang dari kerajaan negeri, kita tidak perlu akur,” katanya.

Pada PRU14 yang lalu, Pakatan Harapan (PH) memperoleh 29 kerusi DUN diikuti BN sebanyak 27 kerusi dan Pas menang tiga kerusi.

Bagaimana pun tindakan oleh dua ADUN dari BN iaitu Datuk Zainol Fadzi Paharudin dan Datuk Nolee Ashilin Mohammed Radzi yang mengumumkan sokongan terhadap PH membolehkan parti berkenaan membentuk kerajaan.


Secara teorinya, Anwar tidak perlu usul undi percaya 19 Disember ini

0

BANGI, Selasa – Secara teorinya, Datuk Seri Anwar Ibrahim tidak perlu membentangkan usul undi percaya bagi membuktikan keabsahan beliau sebagai Perdana Menteri ke-10 pada persidangan Dewan Rakyat yang dijadualkan 19 Disember ini.

Penganalisis Politik, Prof. Dr. Nik Ahmad Kamal Nik Mahmood dari Universiti Islam Antarabangsa berkata, Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah melantik seorang Perdana Menteri selaras dengan kuasa baginda.

“Dalam sidang media pertama Perdana Menteri, beliau (Anwar Ibrahim) ada menyebut tentang usul undi percaya apabila Parlimen bersidang, 19 Disember ini.

“Itu adalah untuk menyatakan keabsahan kerajaan yang ada walaupun secara teorinya tidak perlu kerana Yang di-Pertuan Agong melantik seorang Perdana Menteri selaras dengan kuasa baginda yang diperuntukkan di bawah Perkara 40(2)(a) dan Perkara 43 (2)(a) Perlembagaan Persekutuan.

Artikel berkaitan

Pemandu dan Pihak Sekolah Perlu Lebih Prihatin

Bawa pihak sorok bekalan gula ke muka pengadilan – CAP

Selagi bernyawa saya akan bersuara pada apa yang tidak betul – Tun Mahathir

PARTI PUTRA GUNA SIMBOL TANJAK MARTABAT MELAYU

Orang asli kesal, mohon maaf kepada Sultan Johor

“Ia jelas bahawa Yang di-Pertuan Agong melantik seorang Ahli Dewan Rakyat yang pada hemat baginda mungkin akan mendapat sokongan majoriti.

“Jadi, apabila Anwar mengangkat sumpah, beliau telah sah menjadi seorang Perdana Menteri. Secara teorinya dalam undang-undang, beliau tidak perlu membentangkan usul undi percaya,” katanya kepada TV Pertiwi.

Nik Ahmad Kamal menambah, undi percaya ini seolah-olah menjadi kebiasaan di kebanyakan negara khususnya apabila kerajaan yang terbentuk itu berada dalam keadaan tidak mendapat majoriti dengan mudah.

Katanya, apabila wujud sebuah kerajaan perpaduan atau gabungan kerajaan antara mana-mana parti, maka untuk memastikan bahawa kerajaan itu sebenarnya mempunyai sokongan, ia boleh berbuat demikian dengan membentangkan undi percaya.

“Di Malaysia, amalam ini pernah berlaku ketika Tun Hussein Onn membentangkan undi percaya setelah beliau dilantik sebagai Perdana Menteri pada tahun 1976.

“Tun Abdullah Ahmad Badawi juga ada ura-ura untuk berbuat demikian pada tahun 2003 tetapi tidak berlaku.

“Jadi, dalam konteks sebuah kerajaan yang mahu membuktikan keyakinan masih wujud dan mendapat sokongan majoriti, maka saya rasa tidak salah undang-undang di bawah Perlembagaan untuk membentangkan usul undi percaya,” tambah beliau.


Abdul Hadi masih belum dipanggil ke Bukit Aman

0

BANGI, Rabu – Presiden Pas, Tan Sri Abdul Hadi Awang memberitahu, beliau bersedia untuk disiasat berhubung kenyataan yang mengaitkan Pengerusi Pakatan Harapan (PH), Datuk Seri Anwar Ibrahim sebagai ejen Yahudi baru-baru ini.

Bagaimanapun, Abdul Hadi Awang berkata, sehingga kini beliau masih belum dipanggil ke Bukit Aman untuk dirakamkan keterangan.

“Siapa kata, saya tak kata. Kalau saya tak kata, dia (Anwar) yang kata lah, serah pada dia. Bukit Aman tahu saya kata tak kata, saya ceramah pun dia rakam, kenyataan media saya pun dia orang baca. Saya kata ke tak, terpulang pada mereka.

“Saya bukan sekali dua dipanggil ke bukit aman. Boleh pergi Bukit Aman tak jadi masalah. Ya, memang kita terbuka, sedia untuk disiasat.

Artikel berkaitan

Suhakam setuju hukuman mati mandatori dimansuhkan

Segerakan Pilihan Raya Jika Mahu Bina Kekuatan Dalam Kerajaan

SPRM, PDRM siasat terperinci pemilikan tanah rizab PDRM- PUTRA

6,000 serbu pejabat Tesla Malaysia

29 Kampung Melayu Dilenyapkan Di Pulau Pinang

“Setakat ini belum ada panggilan daripada Bukit Aman. Tak adalah tu,” katanya pada sidang media program ceramah Pilihan Raya Umum ke-15 di kerusi Dewan Undangan Negeri (DUN) Tioman, Pahang semalam.

Abdul Hadi turut menafikan kenyataan yang mendakwa bahawa Pas adalah sebuah parti ekstrem kerana parti itu juga bekerjasama dengan semua pihak termasuk parti Gerakan.

“Apa yang menarik, MCA, MIC dan parti dari Sabah tandatangan Surat Akuan Berkanun (SD) untuk menyokong kita bentuk kerajaan baru-baru ini,” katanya.

Pada masa sama, Abdul Hadi berkata, Perikatan Nasional (PN) tidak gentar untuk menghadapi PRU15 bagi (DUN) Tioman meskipun PH memberi laluan kepada calon Barisan Nasional (BN).

Katanya, keputusan PH untuk memberi laluan kepada BN membuktikan bahawa PN sebuah gabungan yang kuat.

“Kalau kita tak kuat, dia (PH-BN) tak berpakat. Kita jalan macam biasa. Kita tiada masalah sebagaimana kita menang di tempat lain. Itu juga yang berlaku. Kita menang, kita berjaya. Yang penting, pengundi yang menentukan,” katanya.


Belanjawan 2023 negeri Johor dibentang esok

0

BANGI, Rabu – Kerajaan negeri akan membentangkan Belanjawan Johor 2023 secara langsung pada jam 9.30 pagi esok.

Timbalan Speaker DUN Johor, Datuk Samsolbari Jamali berkata, persidangan Dewan Undangan Negeri (DUN) Johor sesi kali ini akan berlangsung selama tujuh hari.

“Sidang DUN Johor akan bermula Khamis ini dengan pembentangan Belanjawan Johor 2023 oleh Menteri Besar, Datuk Onn Hafiz Ghazi.

“Ia akan diikuti dengan sesi soal jawab dan perbahasan pada hari Ahad hingga Selasa depan dan sesi penggulungan setiap portfolio pula bermula Rabu dan Khamis.

Artikel berkaitan

Penggunaan Penuh Ruang Solat Masjid Di Selangor Dibenarkan

KPM rangka pelan pemulihan pelajar keciciran

Pemandu tersepit, tong gas bertaburan atas jalan di Jempol

Hutan bakau Pantai Cermin diancam kemusnahan

Tampil Semangat Patriotik, Angkat Perjuangan Pahlawan Melayu

“Sidang DUN Johor akan diakhiri dengan sesi penggulungan Belanjawan Johor 2023 oleh Menteri Besar pada 11 Disember.

“Notis pemaklumkan semua 56 Ahli Dewan Undangan Negeri (ADUN) mengenai persidangan dewan juga sudah dihantar,” katanya.

Pada 26 Oktober lalu, Samsolbari yang juga ADUN Semarang dan Setiausaha UMNO Johor dilaporkan mengesahkan Sidang DUN Johor bagi pembentangan Belanjawan negeri yang dijadualkan pertengahan bulan ini, ditangguhkan, bagi memberi laluan kepada Pilihan Raya Umum ke-15 (PRU15).

Katanya, penangguhan itu perlu dilakukan berikutan semua Ahli Dewan akan terbabit secara langsung dalam PRU15 menerusi parti masing-masing.

Pembentangan Belanjawan Negeri 2023 adalah kali pertama buat kerajaan negeri di bawah pentadbiran Onn Hafiz.

Ia selepas Barisan Nasional (BN) meraih kemenangan selesa apabila berjaya memperoleh kejayaan majoriti dua pertiga pada Pilihan Raya Negeri (PRN) Johor, Mac lalu.

BN menang 40 daripada 56 kerusi DUN Johor, Pakatan Harapan (PH) menang 11 kerusi DUN, diikuti Perikatan Nasional (PN) tiga manakala PKR dan MUDA masing-masing satu kerusi.

Kerajaan Johor sebelum ini adalah kerajaan campuran disokong Bersatu yang memiliki majoriti tipis dengan majoriti satu kerusi iaitu 28 kerusi berbanding 27 kerusi di blok pembangkang.

Ia berikutan kematian ADUN Kempas, Datuk Osman Sapian yang juga mantan Menteri Besar pada 21 Disember lalu.


DAP Tuntut Cina Setaraf Bumiputera Cetus Api Perkauman – Penganalisis

0

BANGI, Rabu
 – Kemelut politik yang berlaku di Malaysia dapat dilihat apabila PAS menolak untuk bekerjasama dengan Pakatan Harapan (PH) kerana menganggap DAP bakal mendominasi kerajaan baharu.

Ketamakan DAP juga dapat dilihat semasa pemerintahan PH selama 22 bulan sebelum ini telah menuntut pelbagai perkara yang dianggap tidak logik dan bercanggah dengan perlembagaan.

Timbalan Pengarah Institut Kajian Etnik (KITA), Universiti Kebangsaan Malaysia (UKM), Profesor Dr. Kartini Aboo Talib berkata DAP kurang sopan dalam urusan watan walaupun pembentukan kerajaan masih belum sempurna.

Profesor Doktor Kartini Aboo Talib / Timbalan Pengarah Institut Kajian Etnik (KITA), Universiti Kebangsaan Malaysia (UKM)

“Harus diingat PH hilang lebih 100 kerusi parlimen dan BN hanya mampu mempertahankan 30 kerusi parlimen, ini memberi tanda besar bahawa rakyat muak dengan politik rasuah dan politik di bawah naungan DAP yang agak kurang bersopan dalam unsur watan dalam perlembagaan yang tidak habis digugat DAP menerusi pakatan harapan. Sekarang pun kita sudah lihat, kerajaan belum naik sepenuhnya, DAP Sarawak telah menuntut supaya org cina diberi taraf bumiputera, perkara ini tidak digemari oleh masyarakat Melayu Islam,” – Profesor Doktor Kartini Aboo Talib / Timbalan Pengarah Institut Kajian Etnik (KITA), UKM

Beliau ketika dihubungi TV Pertiwi turut menafsirkan tiga bentuk kerajaan iaitu minoriti, campuran dan perpaduan.

Artikel berkaitan

Penyertaan KJ beri kelebihan kepada PN

PH Tidak Bubar Dun Di Selangor, Pulau Pinang Dan Negeri Sembilan

UMNO wajar jelaskan dasar parti kepada ahli – Penganalisis

Terima kasih atas khidmat sebagai Naib Presiden, PM – Ahmad Maslan

Mahkamah pulangkan pasport Syed Saddiq untuk sementara waktu

Menurutnya, kerajaan minoriti melibatkan semua ahli dalam parlimen dengan adanya undi percaya untuk mengelakkan kekakuan politik dalam keputusan berkait dengan belanjawan atau dasar negara.

Manakala kerajaan campuran adalah gabungan kerajaan yang mempunyai beberapa elemen iaitu demokrasi, aristokrasi dan monarki.

Prof Kartini juga berkata kerajaan perpaduan ialah apa yang berlaku di Malaysia sekarang atas titah Yang di-Pertuan Agong, untuk memastikan semua ahli parlimen yg menang pilihan raya tanpa majoriti jelas boleh bekerjasama secara kolektif dan berpartisipasi mengurus negara tanpa mengira blok.

Bagaimanapun katanya, keputusan Perikan Nasional yang mahu menjadi blok pembangkang perlu dihormati dan kerajaan yang dibina dianggap sebagai kerajaan kesepaduan.

“P
erikatan Nasional mahu menjadi blok pembangkang, saya kira cadangan itu harus dihormati maka istilah perpaduan tidak boleh digunakan lagi tapi boleh kekal model kerajaan kesepaduan. Maksud kesepaduan ialah cohation adanya keadaan bersetuju untuk bersetuju dan bersetuju untuk tidak bersetuju.

Bermakna gabungan yang ada tidak membentuk kerjaaan PH tetapi sebuah kerajaan kesepaduan dengan kerjasama BN, GPS dan GRS, cuma jika BN menarik undi untuk tidak bersama terutama dalam pemilihan agong UMNO nanti dan jika itu berlaku, GPS dan GRS ada kemungkinan akan ikut serta dengan BN, maka kerajaan kesepaduan boleh terbubar pada bila-bila masa.”- Profesor Doktor Kartini Aboo Talib / Timbalan Pengarah Institut Kajian Etnik (KITA), UKM.


Fuad bidas kenyataan Kadir, siapa sebenarnya ‘harakiri’

0

BANGI, Rabu – Ahli Majlis Kerja Tertinggi (MKT) UMNO, Datuk Dr Mohd Puad Zarkashi mendakwa, Tokoh Wartawan Negara, Datuk A Kadir Jasin mempunyai agenda menghalang Presiden UMNO, Datuk Seri Ahmad Zahid Hamidi menjadi Timbalan Perdana Menteri (TPM).

Jadi, tidak hairanlah apabila beliau memainkan isu ‘bunuh diri’ atau ‘harakiri’ sekiranya Perdana Menteri, Datuk Seri Anwar Ibrahim memilih Ahmad Zahid sebagai TPM.

Mohd Puad berkata, Kadir meneruskan konspirasi tertinggi tajaan Mantan Perdana Menteri, Tun Dr. Mahathir Mohamad untuk membunuh UMNO.

Artikel berkaitan

Anwar guna kenderaan sedia ada, tolak Mercedes S600

Pembantu Ahli Parlimen langgar kod etika pakaian diarah keluar

PDRM tidak kompromi pihak sentuh sensitiviti agama & kaum

Polis siasat gerai mercun terbakar di Chow Kit

Tuduhan Saifuddin berniat jahat, mainan politik isu MARRIS, REE

“Kenapa apabila Anwar dan Pakatan Harapan (PH) terima sokongan UMNO yang dimomokkan ada kluster mahkamah tidak dianggap bunuh diri?

“Sepatutnya dari awal lagi penyokong PH akan menolak. Apabila Yang di-Pertuan Agong dan Raja-Raja Melayu memperkenankannya, ia bermakna maslahah bernegara lebih utama daripada ‘persepsi’.

“Persepsi Kluster Mahkamah adalah konspirasi tertinggi tajaan Tun M untuk bunuh UMNO. Pertuduhan selektif dan puluhan pertuduhan bertujuan membina persepsi buruk kepada UMNO.

“Tun M boleh lakukan apa sahaja. Dia suruh Tun Daim Zainuddin jumpa Anwar di Penjara Sungai Buloh supaya Anwar berpakat dengan Tun M. Anwar dijanjikan jawatan Perdana Menteri.

“Perbincangan sulit itu didedahkan sendiri oleh Tun Daim dalam program Soal Rakyat TV3 pada 5 September 2018.  Anwar tidak dapat juga jadi PM. Siapa bunuh siapa sebenarnya?,” soalnya dalam satu hantaran Facebook.

Mohd Fuad menambah, tujuan utama Kadir membangkitkan isu itu adalah untuk memastikan kerajaan baharu yang dipimpin Anwar tidak stabil.

Beliau juga mendakwa, Kadir meneruskan misi Tun M yang mahu melihat UMNO berkubur selepas beliau hilang deposit setelah tewas di Parlimen Langkawi pada Pilihan Raya Umum ke-15 lalu.

“Sebab itu melantik Ahmad Zahid akan mengukuhkan lagi kerajaan baharu ini  hingga tamat tempoh. Ahmad Zahid komited kepada kerajaan ini. Dia kunci utama.

“Menolak Ahmad Zahid akan mengancam kestabilan UMNO. 130 Ketua Bahagian bantah beliau letak jawatan. Itu ‘signal’ penting. Anwar perlu kerajaan stabil untuk membawa perubahan.

“Anwar perlu diberi peluang sehingga cukup penggal untuk mentadbir. Cukup lima tahun, beri balik mandat kepada rakyat untuk memilih. Tiada Langkah Sheraton atau tebuk atap. Jalan terus,” katanya.

Semalam, Kadir menerusi satu hantaran Facebooknya mendedahkan, Anwar dianggap mengambil langkah ‘harakiri’ jika memilih Ahmad Zahid sebagai TPM atau memberikan sebarang jawatan dalam kerajaan.

Katanya, jika Anwar mengambil langkah itu ia hanya akan memberikan imej buruk kepada kerajaan ketika ia mula mendapat sokongan lebih ramai pihak.